Κερδίστε 4 (2+2) διπλές προσκλήσεις για την παράσταση «Kafka's Freaks» στις 1 & 2/06 (Οι νικητές) - Sin Radio Contests\nΚερδίστε 4 (2+2) διπλές προσκλήσεις για την παράσταση «Kafka’s Freaks» στις 1 & 2/06 (Οι νικητές)\nΜετά την πρόσφατη θριαμβευτική υποδοχή που επεφύλαξε το κοινό στο Λονδίνο (στο κεντρικό LOST THEATRE) για την παράσταση «Kafka’s Freaks», και για όσους δεν πρόλαβαν ως τώρα να την δουν στην Αθήνα, το θέατρο Φούρνος έχει τη χαρά να την φιλοξενήσει για άλλες 2 έκτακτες παραστάσεις, στις 1 & 2 Ιουνίου 2017. Αν θέλετε να δηλώσετε συμμετοχή για μία από τις 4 διπλές προσκλήσεις, (2 για καθε μέρα), απλά συμπληρώστε τη φόρμα με τα στοιχεία σας και θα σας ειδοποιήσουμε στο email που δηλώσατε, εφόσον είστε ανάμεσα στους τυχερούς.\nΥπενθυμίζεται ότι η παράσταση «Kafka’s Freaks» παίχτηκε για 2η σαιζόν στην Αθήνα (θ. Φούρνος) και συνεχίζει την επιτυχημένη πορεία της στην Ελλάδα και το εξωτερικό: Τα καφκικά πλάσματα της παράστασης (ο εξανθρωπισμένος πίθηκος της «Αναφοράς σε μια Ακαδημία», ο «Καλλιτέχνης της πείνας» και ο Γκρέγκορ Σάμσα της «Μεταμόρφωσης») ταξίδεψαν πρόσφατα (sold out) στη Θεσσαλονίκη, δίνουν έκτακτες παραστάσεις στην Αθήνα, πάνε Σύρο, Βόλο, ξανά στο Λονδίνο τον ερχόμενο Ιούλιο, ενώ ακολουθεί η Νέα Υόρκη !\nΟ Νικόλας Βαγιονάκης (σύνθεση, διασκευή, σκηνοθεσία και ερμηνεία στην παράσταση «Kafka’s Freaks»,) είναι απόφοιτος της Πειραματικής σχολής του Λεωνίδα Τριβιζά και έχει παρακολουθήσει σεμινάρια, μεταξύ άλλων, στο Actor’s Temple, Λονδίνο. Πρωτοεμφανίστηκε σε παραστάσεις του θεάτρου Πορεία. Ερμήνευσε κεντρικούς ρόλους σε πολλές παραστάσεις του πρωτοπόρου σκηνοθέτη και συγγραφέα Δημήτρη Ποταμίτη. Έχει μεγάλη εμπειρία σε θεατρικές performances και ανέβασε παραστάσεις στο θέατρο «Φούρνος». Σημαντικοί πρωταγωνιστικοί ρόλοι του στο θέατρο: «Εκβους» του Πίτερ Σάφερ, «Άγγελοι στην Αμερική» του Τόνι Κούσνερ, «Το παιχνίδι της φαντασίας» του Πιερ Κορνέιγ, «Birdy» της Ναόμι Ουάλας, «Η τελευταία μέρα ενός κατάδικου» του Βίκτωρ Ουγκώ κ.ά.\nΗμέρα / Ώρα: Πέμπτη 1 και Παρασκευή 2 Ιουνίου στις 21:15\nXώρος Παραστάσεων: Θέατρο Φούρνος: Μαυρομιχάλη 168, Εξάρχεια, τηλ. κρατήσεων: 210-6460.748\nΔημοσιεύστηκε στην κατηγορία Αρχείο, Θέατρο στις 30/05/2017 από την/τον Sin Radio.\n← Κερδίστε 5 διπλές προσκλήσεις για τη μουσική κωμωδία “Να μ΄αγαπάς τα Σάββατα!” στις 03/06 (Οι νικητές) Κερδίστε 3 διπλές προσκλήσεις για την παράσταση «Ο Χαμένος Μονόλογος» στις 02/06 (Οι νικητές) →


Ο καθηγητής από το βίντεο του BBC μιλά μαζί με τους «πρωτ - Newpost.gr\nΟ καθηγητής από το βίντεο του BBC μιλά μαζί με τους «πρωταγωνιστές» για το αστείο περιστατικό\nΠέρασαν περίπου τέσσερις μέρες από τότε που έγινε viral το βίντεο με την εισβολή των μικρών παιδιών ενός καθηγητή την ώρα που μιλούσε σε ζωντανή σύνδεση στο BBC.\nΔημοσίευση 14 Μαρτίου 2017, 23:07 / Ανανεώθηκε 14 Μαρτίου 2017, 23:33\nΓυναίκα χτύπησε on air παρουσιαστή του BBC επειδή της...\nΠιτσιρικάς τρόλαρε τον καθηγητή που έδωσε συνέντευξη στο...\nΑυτός είναι ο λόγος που τα παιδιά διέκοψαν τη συνέντευξη...\nΑνταποκριτής του BBC διακόπτεται on air από τα... παιδιά...\nΣε μια νέα συνέντευξη για την Wall Street Journal , εμφανίστηκαν oi δυο χαριτωμένοι πρωταγωνιστές αλλά και η σύζυγος του καθηγητή.\nΤο ζευγάρι παραδέχτηκε πως παρά το άγχος τους εκείνη την ώρα, που τα παιδιά εισέβαλλαν στο γραφείο, ήταν μια πολύ χαριτωμένη στιγμή.\nΗ Κιμ Γιουνγκ- Α, η σύζυγος του καθηγητή, εξομολογήθηκε, πως τα λεπτά εκείνα που προσπαθούσε να σώσει την κατάσταση, αισθανόταν να βρίσκεται εν μέσω ενός χάους. Και δεν παρέλειψε να επισημάνει, πως ο σύζυγός της θα έπρεπε να κλειδώσει την πόρτα, κάτι που κάνει συνήθως.\nΟ Κέλι και η Κιμ Γιουνγκ- Α, δήλωσαν πως γενικά αποφεύγουν τα φώτα της δημοσιότητας και ελπίζουν πως όλο αυτό θα εξασθενίζει σταδιακά. Ωστόσο η αίσθηση που τους αφήνει είναι πολύ ευχάριστη και θετική και αναφέρουν πως το ίδιο συναίσθημα εξέφραζαν και τα περισσότερα από τα σχόλια που έχουν λάβει.\nΟ καθηγητής τόνισε στη συνέχεια πως μετά την επεισοδιακή συνέντευξη πίστεψε πως ποτέ δεν θα τον ξανακαλούσαν να μιλήσει στο BBC. Μάλιστα ζήτησε με μήνυμα ηλεκτρονικού ταχυδρομείου συγγνώμη, αλλά ο ραδιοτηλεοπτικός οργανισμός απλά ρώτησε αν θα μπορούσε να τοποθετήσει το κλιπ με τα παιδιά στο διαδίκτυο. Αρχικά αρνήθηκε, αλλά τελικά αποφάσισε να δώσει τη συγκατάθεσή του. Όμως λέει πως δεν περίμενε με τίποτα να πάρει τόσο μεγάλη δημοσιότητα.\nBBC ΔΙΑΔΙΚΤΥΟ ΑΓΧΟΣ ΣΥΝΕΝΤΕΥΞΗ ΚΑΘΗΓΗΤΗΣ VIRAL


Η κοινότητα τού Αρβανιτοκάναλου ονομάστηκε έτσι από τους Βορειοηπειρώτες πρόσφυγες που την κατοίκησαν μετά την δίωξή τους από το κομμουνιστικό καθεστώς τής Αλβανίας. Η περιοχή αυτή περιλαμβάνει την περιοχή γύρω από την εκκλησία τού Αγίου Νικολάου. Η κοινότητα τού Ρωμαίικου Καναλιού, ονομάστηκε έτσι για να διαχωριστεί από την κοινότητα τού Αρβανιτοκάναλου, διότι κατοικείται από Κερκυραίους ντόπιου (Ρωμιούς). Η κοινότητα τής Αγίας Ελένης ονομάστηκε από την εκκλησία τής Αγίας Ελένης η οποία υπάρχει στα Κανάλια.\nT.δ. Καναλίων -- τα Κανάλια [ 3.556 ]


politikologia1: Έφθασε η Δημοκρατία να φοβάται το γιαούρτι και όχι εμένα κι εσένα...\nΈφθασε η Δημοκρατία να φοβάται το γιαούρτι και όχι εμένα κι εσένα...\nΝα δω να μπουκάρουν μασκοφόροι ΜΑΤατζήδες σε στάνες και “μπατζαριά” και να μαζεύουν γιαούρτια, τυρόγαλα και τσαλαφούτια ως αποδεικτικά στοιχεία πιθανής τρομοκρατικής επίθεσης εναντίον της δημοκρατίας και να ....\nΝα συλλαμβάνουν κατσίκες, προβατίνες και αγελάδες για παραγωγή επικίνδυνων υλικών και να βγάζουν αφίσες με ΚΑΤΑΖΗΤΕΙΤΑΙ για όποιον τσοπάνη κάνει εισαγωγή τριφυλλιού από άλλον νομό. Οι δε νομοί που στηρίζονται κατά βάση σε κτηνοτροφία και παραγωγή τυροκομικών να κηρυχθούν επικίνδυνες ζώνες για την δημοκρατία. Α, ρε Μέτσοβο τι σου' έμελλε να πάθεις.\nΗ Ήπειρος διαθέτουσα εργοστάσια παραγωγής όπλων τύπου ΔΩΔΩΝΗΣ πρέπει να προσεχθεί ιδιαιτέρως διότι δεν είναι μόνο επικίνδυνη για την ελληνική δημοκρατία, αλλά λόγω εξαγωγών, για την παγκόσμια διατάραξη ειρήνης. Επειδή στο μυαλό-ροκφόρ του Δένδια είναι λογικό το Μετσοβόνε να μοιάζει με μπαζούκας και το κεφαλοτύρι με αντιαρματική νάρκη. Η μυτζήθρα λόγω σύστασης μπορεί να αποκτήσει βεληνεκές πυραύλου Patriot. Τρέμε Τουρκία! Δεν συζητάμε για το πρόβειο γιαούρτι σε πήλινο κεσέ! Αυτό είναι το πιο επικίνδυνο όπλο εδάφους-αέρος. Και λερώνει και κάνει καρούμπαλο σε όλα τα κεφάλια εκτός από του Δένδια διότι αυτό το κρανίο είναι αλεξιγιάουρτο.\nΜη σκιάζεστε όμως γιαουρτολάγνοι Έλληνες διότι ο υπουργός δεν γνωρίζει τον τελεμέ. Το πανίσχυρο όπλο, που εκτός όλων των αποτελεσμάτων που αποφέρουν τα παραπάνω, εκλύει και ανυπόφορα αέρια. Πρόκειται για θανατηφόρο όπλο εναντίον της δημοκρατίας το οποίο είναι φθηνό και μεταφέρεται εύκολα σε τενεκέδες. Πετάς τον τελεμέ σου μένει και ο τενεκές να φυτέψεις ζαρζαβατικά τα οποία σύντομα θα μπουν στην λίστα του Δένδια ως επικίνδυνα όπλα εναντίον της Δημοκρατίας (ντομάτα έρχεται η σειρά σου). Βέβαια ο τελεμές έχει ένα μειονέκτημα. Δεν μπορεί να εισαχθεί παράνομα σε ορφανά κοντέινερ και να εκτεθεί σε πολεμικά μουσεία.\nΈφθασε η Δημοκρατία να φοβάται το γιαούρτι και όχι εμένα κι εσένα. Έφθασε η αξία της αντίστασής σου να είναι μηδαμινή μπροστά στην τιμή του γιαουρτιού με ή χωρίς λιπαρά. Ανήκεις “στους χιλιάδες πολίτες που φλερτάρουν με την ιδέα μιας εσωτερικής τρομοκρατίας” με όπλο το γιαούρτι. Κατάλαβες Έλληνά μου; Για τους τύπου Δένδια φασίστες δεν είσαι επικίνδυνος μόνο αν κρατάς γιαούρτι αλλά ακόμα και αν “φλερτάρεις” με την σκέψη να το πετάξεις. Τέτοια απαξίωση για την λαϊκή αντίσταση ο πολύς Δένδιας. Εκεί που κρέμαγαν οι πρόγονοί σου τ' άρματα για τον Δένδια το περισσότερο που μπορείς να κάνεις, είναι εσύ να κρεμάς μόνο κεσέδες.


6 ΣΗΜΑΝΤΙΚΕΣ ΠΑΡΑΤΗΡΗΣΕΙΣ Αγαπητέ Πελάτη, Ευχαριστούμε που επιλέξατε το μπλέντερ Vela της Casa Bugatti. Όπως κάθε άλλη οικιακή συσκευή έτσι και αυτό το μπλέντερ πρέπει να χρησιμοποιηθεί με προσοχή και φροντίδα για να αποφύγετε τραυματισμό σε ανθρώπους και ζημιά στο μπλέντερ. ΠΡΙΝ ΧΡΗΣΙΜΟΠΟΙΗΣΕΤΕ ΤΟ ΜΠΛΕΝΤΕΡ ΓΙΑ ΠΡΩΤΗ ΦΟΡΑ, ΔΙΑΒΑΣΤΕ ΠΡΟΣΕΚΤΙΚΑ ΟΛΕΣ ΤΙΣ ΟΔΗΓΙΕΣ ΕΓΚΑΤΑΣΤΑΣΗΣ, ΧΡΗΣΗΣ ΚΑΙ ΣΥΝΤΗΡΗΣΗΣ ΚΑΘΩΣ ΚΑΙ ΤΙΣ ΠΑΡΑΤΗΡΗΣΕΙΣ ΑΣΦΑΛΕΙΑΣ. ΜΗΝ ΧΡΗΣΙΜΟΠΟΙΗΣΕΤΕ ΤΟ ΜΠΛΕΝΤΕΡ ΕΑΝ ΔΕΝ ΕΧΕΤΕ ΕΞΟΙΚΕΙΩΘΕΙ ΠΛΗΡΩΣ ΜΕ ΤΙΣ ΟΔΗΓΙΕΣ. ΠΡΟΕΙΔΟΠΟΙΗΣΗ Δεν φέρουμε ευθύνη για ζημιές που προκαλούνται από: λανθασμένη χρήση ή χρήση άλλη από αυτή για την οποία προορίζεται η συσκευή χρήση οποιασδήποτε λειτουργίας του μπλέντερ όταν είναι άδειο επισκευές που διεξάγονται από μη εξουσιοδοτημένα άτομα χρήση μη γνήσιων ανταλλακτικών ή εξαρτημάτων Οδηγίες Χρήσης Για περισσότερες πληροφορίες, ή σε περίπτωση προβλημάτων που δεν εξηγούνται αρκετά στις παρούσες οδηγίες, επικοινωνήστε με τον αντιπρόσωπο της CASA BUGATTI. ΦΥΛΑΞΤΕ ΑΥΤΕΣ ΤΙΣ ΟΔΗΓΙΕΣ ΧΡΗΣΗΣ ΠΡΟΣΕΚΤΙΚΑ και παραδώστε τις σε όσους χρησιμοποιήσουν το μπλέντερ μετά από εσάς. Εάν οι οδηγίες χαθούν πριν χρησιμοποιήσετε το μπλέντερ, ζητήστε το εγχειρίδιο από τον αντιπρόσωπο της CASA BUGATTI ή στείλτε στην ηλεκτρονική διεύθυνση Στην πρώτη σελίδα του εξώφυλλου θα βρείτε τις εικόνες που σχετίζονται με το κείμενο. Κρατήστε την πρώτη σελίδα ανοιχτή καθώς θα διαβάζετε τις οδηγίες χρήσης. 155\n7 Περιεχόμενα Τεχνικά χαρακτηριστικά σελ. 157 Περιγραφή τμημάτων μπλέντερ σελ. 157 Πλήκτρα ελέγχου μπλέντερ σελ. 157 Σημαντικές προφυλάξεις ασφαλείας σελ. 158 Εγκατάσταση και έναρξη λειτουργίας σελ. 162 Συμβουλές και συστάσεις για τη χρήση σελ ταχύτητες σελ. 164 Παλμική λειτουργία σελ. 165 Λειτουργία Θρυμματισμού Πάγου (ICE) σελ άπα καπακιού δοσομετρητής και αναδευτήρας σελ. 166 Καθαρισμός και συντήρηση σελ. 167 Προβλήματα σελ. 167 Εγγύηση 2 Ετών σελ\n8 Τεχνικά χαρακτηριστικά Ισχύς Ανατρέξτε στην ετικέτα ενδείξεων κάτω από τη συσκευή Τάση Ανατρέξτε στην ετικέτα ενδείξεων κάτω από τη συσκευή Διαστάσεις 17 Χ 22 ύψος 42 εκ. περίπου Σώμα Κράμα χυτού ψευδαργύρου και επιχρωμιωμένου ABS, γυάλινη κανάτα Βάρος 4,2 κιλά περίπου Μήκος καλωδίου ρεύματος 1 μέτρο περίπου Ενσωματωμένη Θερμική προστασία υπερφόρτωσης Περιγραφή τμημάτων μπλέντερ 1) Τάπα καπακιού - δοσομετρητής 2) Καπάκι 3) Γυάλινη κανάτα, 1.5 λίτρα 4) Φλάντζα 5) Μαχαίρι πλήρες 6) Μοτέρ 7) Καλώδιο με φις 8) Αναδευτήρας Πλήκτρα ελέγχου μπλέντερ 10) Πίνακας ελέγχου 11) Προειδοποιητική λυχνία λειτουργίας on/off 12) Επιλογέας ταχυτήτων ice = Λειτουργία Θρυμματισμού Πάγου (ICE) pulse = Παλμική λειτουργία 0 = κλειστό 1 = χαμηλή ταχύτητα 2 = μεσαία ταχύτητα 3 = υψηλή ταχύτητα 4 = Μέγιστη ταχύτητα 14) Πλήκτρο παλμικής λειτουργίας για υψηλή ταχύτητα 157\n9 Σημαντικές προφυλάξεις ασφαλείας ΔΙΑΒΑΣΤΕ ΠΡΟΣΕΚΤΙΚΑ ΟΛΕΣ ΤΙΣ ΟΔΗΓΙΕΣ. Η ΣΥΣΚΕΥΗ ΠΡΕΠΕΙ ΝΑ ΧΡΗΣΙΜΟΠΟΙΕΙΤΑΙ ΜΟΝΟ ΑΠΟ ΕΝΗΛΙΚΕΣ ΠΟΥ ΕΧΟΥΝ ΕΚΠΑΙΔΕΥΤΕΙ ΣΤΗ ΧΡΗΣΗ ΤΗΣ. ΦΥΛΑΞΤΕ ΚΑΛΑ ΑΥΤΕΣ ΤΙΣ ΟΔΗΓΙΕΣ. 1) ΓΙΑ ΝΑ ΑΠΟΦΥΓΕΤΕ ΣΟΒΑΡΟΥΣ ΤΡΑΥΜΑΤΙΣΜΟΥΣ, ΗΛΕΚΤΡΟΠΛΗΞΙΑ ΚΑΙ ΠΥΡΚΑΓΙΑ ΜΗΝ ΒΥΘΙΖΕΤΕ ΜΕΡΙΚΩΣ Ή ΠΛΗΡΩΣ ΤΟ ΚΑΛΩΔΙΟ ΡΕΥΜΑΤΟΣ, ΤΟ ΦΙΣ Ή ΤΟ ΙΔΙΟ ΤΟ ΜΠΛΕΝΤΕΡ ΜΕΣΑ ΣΕ ΝΕΡΟ Ή ΑΛΛΑ ΥΓΡΑ. 2) Το μπλέντερ έχει σχεδιαστεί ΜΟΝΟ ΓΙΑ ΟΙΚΙΑΚΗ ΧΡΗΣΗ. Χρησιμοποιείτε το μπλέντερ μόνο για τον σκοπό για τον οποίο προορίζεται. Μην πραγματοποιήσετε οποιεσδήποτε τεχνικές μετατροπές που μπορεί να προκαλέσουν βλάβη. 3) Πρέπει να επιτηρείτε στενά την συσκευή όταν χρησιμοποιείται κοντά σε παιδιά. Η συσκευή δεν πρέπει να χρησιμοποιείται από παιδιά ή άτομα με μειωμένες σωματικές, αισθητήριες ή διανοητικές ικανότητες ή έλλειψη εμπειρίας και γνώσης, εκτός και αν επιβλέπονται ή τους έχουν δοθεί οδηγίες. Ο βραστήρας πρέπει να χρησιμοποιείται μόνο από ενήλικες που ξέρουν πώς να τον χειριστούν σύμφωνα με αυτές τις οδηγίες. 4) Μην αγγίζετε ποτέ τα ενεργά ηλεκτρικά τμήματα. Μπορεί να προκαλέσουν ηλεκτροπληξία και σοβαρό τραυματισμό. Συνδέστε το μπλέντερ σε πρίζα που έχει την κατάλληλη τάση. Η τάση πρέπει να ανταποκρίνεται στην τάση που αναγράφεται στην ετικέτα ενδείξεων που βρίσκεται κάτω από τη συσκευή. Βεβαιωθείτε ότι η πρίζα που χρησιμοποιείτε είναι γειωμένη. Μην χρησιμοποιείτε το μπλέντερ με γυμνά ή βρεγμένα πόδια. 5) Εικόνα Α: καλώδιο ρεύματος με φις. Παρέχεται ένα μικρό καλώδιο ρεύματος με φις για να μειωθεί ο κίνδυνος να μπερδευτεί με αντικείμενα, να μην σκοντάψουν άνθρωποι πάνω σε αυτό και να μη τυλιχτεί γύρω από μακρύτερο καλώδιο. Μακρύτερα αποσπώμενα καλώδια ρεύματος ή επεκτάσεις καλωδίου είναι διαθέσιμες αλλά μπορούν να χρησιμοποιηθούν μόνο εφόσον ένας εξειδικευμένος ηλεκτρολόγος επιβεβαιώσει ότι συμμορφώνονται με τους κανονισμούς τοποθέτησης ηλεκτρικών καλωδίων. ΜΗΝ ΧΡΗΣΙΜΟΠΟΙΕΙΤΕ μετασχηματιστές φις/πρίζας. Εάν χρησιμοποιήσετε μακρύτερο αποσπώμενο καλώδιο ρεύματος ή επέκταση καλωδίου: a) Τα ηλεκτρικά στοιχεία του αποσπώμενου καλωδίου ρεύματος ή της επέκτασης καλωδίου πρέπει να είναι σύμφωνα με τα στοιχεία του μπλέντερ που αναγράφονται κάτω από την συσκευή. b) Η επέκταση καλωδίου πρέπει να διαθέτει γείωση, (καλώδιο με 3 αγωγούς). Το μακρύτερο καλώδιο ή η επέκταση καλωδίου πρέπει να είναι τοποθετημένα έτσι ώστε να μην τσακίζουν και να μην κρέμονται από πάγκους ή έπιπλα για να μην τραβηχτούν ή να μην σκοντάψουν σε αυτά παιδιά. 158\n10 Σημαντικές προφυλάξεις ασφαλείας c) Μην τοποθετείται το μπλέντερ πάνω ή κοντά σε εστίες γκαζιού, ηλεκτρικές εστίες και μέσα ή κοντά σε φούρνο. d) Μην το χρησιμοποιείτε σε εξωτερικό χώρο. e) Μην αφήνετε το καλώδιο ρεύματος να κρέμεται από την άκρη του τραπεζιού ή του πάγκου, ή να αγγίζει ζεστές επιφάνειες. f) Μην λειτουργείτε τo μπλέντερ αφού έχει παρουσιάσει ελαττώματα ή έχει υποστεί βλάβη με οποιονδήποτε τρόπο. Επιστρέψτε τη συσκευή στο πλησιέστερο εξουσιοδοτημένο service για έλεγχο ή επισκευή. g) Εάν το καλώδιο ρεύματος ή τα φις έχουν χαλάσει, πρέπει να αντικατασταθούν από τον κατασκευαστή ή από το εξουσιοδοτημένο service ή από κάποιο εξουσιοδοτημένο άτομο για να αποφευχθεί οποιοσδήποτε κίνδυνος. Η χρήση εξαρτημάτων που δεν συνιστώνται από τον κατασκευαστή, μπορεί να προκαλέσουν πυρκαγιά, ηλεκτροπληξία ή σοβαρό τραυματισμό ατόμων. h) Το μπλέντερ της Vela παρέχεται με μια βάση στην οποία προσαρμόζεται το καλώδιο ρεύματος. Αυτό σας επιτρέπει να ρυθμίζετε το καλώδιο ρεύματος ώστε να μην είναι εμπόδιο κατά τη διάρκεια λειτουργίας. 6) Εικόνα Β: Βεβαιωθείτε ότι τα παιδιά δεν μπορούν να παίξουν με το μπλέντερ. Τα παιδιά δεν έχουν επίγνωση των κινδύνων που προκύπτουν από τη χρήση ηλεκτρικών συσκευών. 7) Τοποθετήστε το μπλέντερ πάνω σε μια επίπεδη επιφάνεια και βεβαιωθείτε ότι τα πόδια της συσκευής είναι στερεωμένα σταθερά στην επιφάνεια έτσι ώστε να μην μπορεί να ανατραπεί. Μην τοποθετείτε το μπλέντερ πάνω σε ζεστές επιφάνειες ή κοντά σε φλόγα. 8) Εικόνα C: Μην τοποθετείτε κουζινικά εργαλεία ή άλλα εργαλεία μέσα στην κανάτα όταν το μπλέντερ είναι σε λειτουργία. Η τοποθέτηση οποιουδήποτε εργαλείου μέσα στην κανάτα ενώ το μπλέντερ λειτουργεί, μπορεί να προκαλέσει σοβαρό τραυματισμό ή ανεπανόρθωτη ζημιά στο μπλέντερ. Μπορείτε να χρησιμοποιήσετε μια σπάτουλα μόνο όταν το μπλέντερ είναι εκτός λειτουργίας και έχετε βγάλει το φις (7) από την πρίζα. 159\n11 Σημαντικές προφυλάξεις ασφαλείας 9) Εικόνα D: Για να βεβαιωθείτε ότι το μπλέντερ λειτουργεί σωστά, τοποθετήστε το σε έναν υγιεινό χώρο με καλό φως κοντά σε πρίζα για εύκολη πρόσβαση. Κρατήστε το μπλέντερ τουλάχιστον 10 εκατοστά μακριά από τοίχο. 10) Βγάλτε το φις (7) από την πρίζα όταν το μπλέντερ δεν είναι σε χρήση, πριν αφαιρέσετε οποιοδήποτε εξάρτημα και πριν τον καθαρισμό. 11) Εικόνα Ε: Μην αγγίζετε ποτέ το μπλέντερ, για οποιονδήποτε λόγο, με υγρά ή νωπά πανιά ή χέρια. Να βγάζετε πάντα το φις από την πρίζα όταν η συσκευή δεν είναι σε χρήση και πριν τον καθαρισμό. Μην βγάζετε το φις από την πρίζα τραβώντας την συσκευή από το καλώδιο ρεύματος. Να βγάζετε πάντα το φις από την πρίζα πριν αφαιρέσετε ή τοποθετήσετε οποιαδήποτε εξαρτήματα. Το μπλέντερ πρέπει να καθαριστεί με ένα στεγνό ή ελαφρώς νωπό μη λειαντικό πανί, στο οποίο θα έχετε στάξει λίγες σταγόνες ουδέτερο, μη οξειδωτικό καθαριστικό (μην χρησιμοποιείτε ποτέ διαλυτικά). Να καθαρίζετε αποκλειστικά και μόνο τις εξωτερικές επιφάνειες του μπλέντερ. 12) Πρέπει πάντα να επιτηρείτε το μπλέντερ όταν είναι σε χρήση. 13) Να βάζετε πάντα το χέρι σας στο πάνω τμήμα του καπακιού (να φοράτε πάντα προστατευτικά γάντια πριν αναμείξετε ζεστές τροφές ή υγρά) όταν το μπλέντερ είναι σε λειτουργία. 14) Σε καμία περίπτωση μην θέτετε σε λειτουργία τις 3 ταχύτητες ή την παλμική λειτουργία με την κανάτα άδεια, καθώς μπορεί να καταστρέψετε τα μηχανικά μέρη του μαχαιριού (5). 15) Μην βάζετε υλικά ή τροφές παραπάνω από την μέγιστη επιτρεπτή χωρητικότητα των 1.5 λίτρων. 16) ΠΡΟΕΙΔΟΠΟΙΗΣΗ: να προσθέτετε πρώτα τα υγρά υλικά και μετά τα στερεά. Αυτό επιτρέπει καλύτερη και πιο σταθερή ανάμειξη και προφυλάσσει το μοτέρ από υπερφόρτωση. 17) Μην αγγίζετε τα κινούμενα τμήματα της συσκευής. 18) Τα μαχαίρια είναι αιχμηρά. Να τα χειρίζεστε με ιδιαίτερη προσοχή. 19) Μην αφήνετε ποτέ τα μαχαίρια (5) να μουσκεύουν μέσα σε νερό και μην αφήνετε ποτέ υγρό μέσα στην κανάτα (3) για μεγάλο χρονικό διάστημα. 20) Για να αποφύγετε σοβαρό τραυματισμό και ανεπανόρθωτη ζημιά στο μπλέντερ, μην τοποθετείτε ποτέ το μαχαίρι (5) πάνω στο βάση του σώματος (6) εάν δεν έχετε τοποθετήσει πλήρως την κανάτα (3). 21) Σιγουρευτείτε ότι η κανάτα (3) έχει τοποθετηθεί καλά στη βάση (6) και ότι το καπάκι (2) με την τάπα δοσομετρητή (1) έχουν στερεωθεί καλά στην κανάτα πριν χρησιμοποιήσετε το μπλέντερ. 160\n12 Σημαντικές προφυλάξεις ασφαλείας 22) Μην αφαιρείτε ποτέ την κανάτα (3) από τη βάση (6) όταν το μοτέρ είναι σε λειτουργία για να αποφύγετε τραυματισμό ή βλάβη στην συσκευή. Περιμένετε έως ότου το μοτέρ και τα μαχαίρια έχουν σταματήσει πλήρως. 23) Το καπάκι (2) και η τάπα καπακιού δοσομετρητής (1) πρέπει πάντα να είναι στη θέση τους όταν το μπλέντερ βρίσκεται σε λειτουργία. 24) Μην χρησιμοποιείτε ποτέ τα χέρια σας για να βάλετε φαγητό. Χρησιμοποιείτε την τάπα καπακιού δοσομετρητή ή κατάλληλα εργαλεία για να ρίξετε ή να βάλετε φαγητό μέσα στην κανάτα. 25) Μην επιχειρήσετε να αφαιρέσετε τους μηχανισμούς ασφαλείας: μπορεί να προκληθεί σοβαρός τραυματισμός ή ζημιά στο μπλέντερ. 26) Να ξεκινάτε πάντα την ανάμειξη στην χαμηλή ταχύτητα και να αυξάνετε ταχύτητα μόνο εάν είναι απαραίτητο. 27) Μην αφήνετε το μπλέντερ να αναμειγνύει φαγητό για περισσότερο από ένα λεπτό, για να αποφύγετε υπερθέρμανση. Μετά από κάθε κύκλο λειτουργίας ενός λεπτού, αφήνετε το μπλέντερ να σταματάει για τουλάχιστον 30 δευτερόλεπτα. Όλοι οι τύποι φαγητού μπορούν να αναμειχθούν μέσα σε ένα λεπτό, ειδικά τα υγρά και οι μικρές μερίδες. Το Μπλέντερ Vela διαθέτει μια λειτουργία αυτόματου κλεισίματος για την αποφυγή σοβαρών ζημιών στα μηχανικά τμήματα του πλήρους μαχαιριού (5). Μετά από 90 δευτερόλεπτα συνεχόμενης λειτουργίας το μπλέντερ θα σταματήσει αυτόματα. Για να επαναφέρετε τη λειτουργία περιστρέψτε τον επιλογέα ταχυτήτων (12) στη θέση μηδέν (0) και περιμένετε για 10 δευτερόλεπτα. Με αυτόν τον τρόπο το μπλέντερ θα ξεκινήσει πάλι να λειτουργεί. 28) Η κανάτα (3) δεν προορίζεται για να αποθηκεύετε φαγητό. Να την διατηρείτε πάντα άδεια και καθαρή όταν δεν είναι σε χρήση. 29) Για καλύτερα αποτελέσματα: κόψτε το φαγητό σε κύβους περίπου 1.8 εκατ. x 2.5 εκατ. Κόψτε όλο το τυρί σε κομμάτια όχι μεγαλύτερα από 1.3 εκατοστά. 30) ΜΗΝ βάζετε ζεστές τροφές ή ζεστά/βραστά υγρά μέσα στη γυάλινη κανάτα γιατί μπορεί να σπάσει. Η μέγιστη επιτρεπόμενη θερμοκρασία είναι 60 C (140 F). 31) Προτού αναμείξετε ζεστά υγρά, να αφαιρείτε πάντα την τάπα καπακιού δοσομετρητή (1). 32) Όταν αναμειγνύετε ζεστά υγρά να χρησιμοποιείτε προστατευτικά γάντια. 33) Μην βάζετε μέσα στη γυάλινη κανάτα ζεστές τροφές ή υγρά τα οποία έχετε βγάλει από το ψυγείο. Πρέπει να αφήνετε τα βραστά υγρά και τις ζεστές τροφές να κρυώσουν μέχρι τη μέγιστη επιτρεπόμενη θερμοκρασία των 60 C (140 F) πριν τα αδειάσετε μέσα στη γυάλινη κανάτα. 34) Μην βάζετε πάγο, κατεψυγμένα ή πολύ κρύα φαγητά μέσα στην ζεστή γυάλινη κανάτα που έχει βγει απευθείας από το πλυντήριο πιάτων. 35) Εάν θέλετε να παρασκευάσετε κρύα ποτά από τροφές με υψηλή πυκνότητα, προσθέτετε κάθε φορά ένα παγάκι για να αποκτήσετε την επιθυμητή σύσταση. Χρησιμοποιείτε το πλήκτρο παλμικής λειτουργίας (14) για να επιτύχετε καλύτερα αποτελέσματα. 36) Σε περίπτωση δυσλειτουργίας, ελαττώματος ή εάν έχετε υποψία ότι η συσκευή δεν λειτουργεί σωστά μετά από πέσιμο, βγάλτε αμέσως το φις από την πρίζα. Μην χρησιμοποιείτε ποτέ το μπλέντερ όταν έχει υποστεί ζημιά. Οι επισκευές πρέπει να διεξάγονται από εξουσιοδοτημένο κέντρο service της CASA BUGATTI. Επικοινωνήστε με τον αντιπρόσωπο και/ή το εξουσιοδοτημένο κέντρο service της CASA BUGATTI. Σε περίπτωση πυρκαγιάς, χρησιμοποιήστε πυροσβεστήρα άνθρακα-διοξειδίου (CO 2 ). Μην χρησιμοποιείτε νερό ή πυροσβεστήρες σκόνης. 161\n13 Εγκατάσταση και έναρξη λειτουργίας Η αρχική συσκευασία έχει σχεδιαστεί για αποστολή με ταχυδρομείο. Φυλάξτε την σε περίπτωση που χρειαστεί να επιστρέψετε το μπλέντερ στον προμηθευτή. Πριν εγκαταστήσετε το μπλέντερ, ακολουθήστε αυστηρά τις σημαντικές προφυλάξεις ασφαλείας που αναφέρονται στις προηγούμενες σελίδες. Αφού αφαιρέσετε το μπλέντερ από την συσκευασία του, βεβαιωθείτε ότι είναι σε άψογη κατάσταση και ότι κατά τη μεταφορά ή όταν ανοίγετε τη συσκευασία δεν έχει πέσει τυχαία μέσα στο περίβλημα του μοτέρ (6) και της κανάτας (3) κανένα υλικό συσκευασίας, φύλλα εγγύησης ή οτιδήποτε άλλο. Κρατήστε την πλαστική σακούλα που περιέχει το μπλέντερ μακριά από παιδιά: εάν την καταπιούν μπορεί να προκληθεί ασφυξία. Μην βάζετε το φις στην πρίζα έως ότου το έχετε συναρμολογήσει σωστά και πλήρως και να βγάζετε πάντα το φις από την πρίζα μετά τη χρήση. Πριν την πρώτη χρήση, πλύνετε την τάπα καπακιού δοσομετρητή (1), το καπάκι (2), την γυάλινη κανάτα (3), την φλάντζα (4) και το πλήρες μαχαίρι (5). Πλύνετέ τα με ουδέτερο, μη λειαντικό και μη οξειδωτικό καθαριστικό, ξεπλύνετέ τα και στεγνώστε τα καλά. Για να αφαιρέσετε τη σκόνη που μπορεί να έχει συσσωρευτεί πάνω στο μοτέρ (6) του μπλέντερ, απλά σκουπίστε το με ένα στεγνό μαλακό πανί. Πώς να αφαιρείτε το μαχαίρι (5) από την Γυάλινη Κανάτα (3) 1) Βάλτε την παλάμη στην γυάλινη κανάτα (3) (εικόνα 1), με τον αντίχειρα να πιέζει τον μοχλό στο σημείο (PUSH) (εικόνες 2-3) και περιστρέψτε το πλήρες μαχαίρι (5) προς την κατεύθυνση του ανοιχτού λουκέτου (εικόνα 4). Αφαιρέστε το μαχαίρι από τη βάση της Γυάλινης Κανάτας (εικόνα 5). 162\n14 Εγκατάσταση και έναρξη λειτουργίας Πώς να συναρμολογείτε το μαχαίρι (5): 1) Εισάγετε την φλάντζα (4) σωστά στη θέση της πάνω στο μαχαίρι (5) 2) Εισάγετε το πλήρες μαχαίρι (5) στη βάση της Γυάλινης Κανάτας (3) (εικόνα 1). Για να το στερεώσετε, περιστρέψτε το ( ήδη συναρμολογημένο με τη φλάντζα (4) ), προς την κατεύθυνση του κλειστού λουκέτου, για να το ασφαλίσετε πλήρως (εικόνα 2). Η γυάλινη κανάτα (3) του μπλέντερ είναι τώρα πλήρως συναρμολογημένη με το μαχαίρι (5) (εικόνα 3). 3) Τοποθετήστε την συναρμολογημένη κανάτα στο περίβλημα του μοτέρ (6). Εισάγετε την τάπα καπακιού δοσομετρητή (1) στην κεντρική οπή του καπακιού (2) και για να την στερεώσετε περιστρέψτε την δεξιόστροφα έως ότου ακούσετε τον χαρακτηριστικό ήχο κλικ στη θέση που ασφαλίζει. 4) Εισάγετε το καπάκι (2) συναρμολογημένο με την τάπα καπακιού δοσομετρητή (1) στο στόμιο της κανάτας (3). 163\n15 Εγκατάσταση και έναρξη λειτουργίας 5) Το μπλέντερ διαθέτει ένα κλείδωμα ασφαλείας που εμποδίζει το μοτέρ να τεθεί σε κίνηση εάν το μαχαίρι (5) δεν έχει συναρμολογηθεί τέλεια με την κανάτα (3) προτού εισαχθεί στο μοτέρ (6). 6) Αφού διεξάγετε τους παραπάνω ελέγχους και έχετε ακολουθήσει αυστηρά τις οδηγίες ασφαλείας, συνδέστε τη συσκευή στην παροχή ρεύματος. Σύνδεση με την παροχή ρεύματος: το ηλεκτρικό ρεύμα μπορεί να σκοτώσει. Να ακολουθείτε αυστηρά τις οδηγίες ασφαλείας. Το μπλέντερ Vela πρέπει να συνδεθεί μέσω του καλωδίου ρεύματος (7) σε πρίζα της οποίας η τάση αντιστοιχεί με αυτήν που αναγράφεται στην ετικέτα ενδείξεων κάτω από το μπλέντερ. Προτού αποσυνδέσετε το μπλέντερ από την παροχή ρεύματος, βεβαιωθείτε ότι έχει σταματήσει εντελώς. Ελέγξτε ότι ο επιλογέας ταχυτήτων (12) βρίσκεται στη θέση μηδέν (0), περιμένετε να τελειώσει η τρέχουσα εργασία και στη συνέχεια βγάλτε το φις από την πρίζα. Μην βγάζετε ποτέ το φις από την πρίζα τραβώντας το καλώδιο ρεύματος. Βεβαιωθείτε ότι η πρίζα που χρησιμοποιείτε είναι γειωμένη. Μην χρησιμοποιείτε ποτέ ελαττωματικά ή κατεστραμμένα καλώδια ρεύματος. Χρησιμοποιήστε μόνο επέκταση καλωδίου, εφόσον έχετε σιγουρευτεί ότι είναι σε άριστη κατάσταση (ακολουθήστε προσεκτικά τις οδηγίες ασφαλείας που αναφέρονται στην παράγραφο 5). Μην αφήνετε τα ηλεκτρικά μέρη να έρχονται σε επαφή με νερό: μπορεί να προκληθεί βραχυκύκλωμα!!! (ακολουθήστε αυστηρά όλες τις οδηγίες ασφαλείας που αναφέρονται παραπάνω). Συμβουλές & συστάσεις για τη χρήση Α. Χρήση των λειτουργιών με 3 ταχύτητες 1) Ακολουθήστε αυστηρά όλες τις οδηγίες ασφαλείας και εγκατάστασης όπως αναφέρονται παραπάνω 2) Βεβαιωθείτε ότι ο επιλογέας ταχυτήτων (12) βρίσκεται στη θέση μηδέν (0) και στην συνέχεια βάλτε το φις (7) στην πρίζα. Βεβαιωθείτε ότι η πρίζα σας είναι γειωμένη. 3) Μόλις βάλετε το φις (7) στην πρίζα η κόκκινη ενδεικτική λυχνία λειτουργίας (11) θα ανάψει. Αυτό είναι ένα πολύ σημαντικό χαρακτηριστικό που υποδηλώνει ότι το μπλέντερ είναι συνδεδεμένο στην παροχή ρεύματος. 4) Εισάγετε την κανάτα (3), την οποία θα έχετε συναρμολογήσει σύμφωνα με τις οδηγίες, στο μοτέρ (6). 5) Αφαιρέστε το καπάκι (2) και την τάπα καπακιού δοσομετρητή (1) από την κανάτα (3). 6) Βάλτε το φαγητό που θα αναμείξετε μέσα στην κανάτα (3) (χωρίς να υπερβαίνετε το μέγιστο επιτρεπτό επίπεδο των 1.5 λίτρων) και επανατοποθετήστε το καπάκι (2) μαζί με την τάπα καπακιού δοσομετρητή (1) πάνω στην κανάτα (3). 7) Κόψτε το φαγητό σε κύβους περίπου 1.8 εκατ. x 2.5 εκατ. για να επιτύχετε το ιδανικό αποτέλεσμα. 8) Κρατήστε την χειρολαβή της κανάτας (3) γερά με το ένα χέρι και περιστρέψτε τον επιλογέα ταχυτήτων (12) στην επιθυμητή ταχύτητα (χαμηλή=1, μεσαία=2, υψηλή=3). ΠΡΟΕΙΔΟΠΟΙΗΣΗ: να κρατάτε πάντα το ένα χέρι πάνω στην κορυφή του καπακιού ενώ το μοτέρ βρίσκεται σε λειτουργία. 9) Για να σταματήσετε τη λειτουργία του, περιστρέψτε τον επιλογέα ταχυτήτων (12) στη θέση μηδέν (0), 10) Προτού αφαιρέσετε την κανάτα, βγάλτε το φις (7) από την πρίζα. ΠΡΟΕΙΔΟΠΟΙΗΣΗ: Μην βγάζετε το φις από την πρίζα τραβώντας το καλώδιο ρεύματος. 11) Για να αφαιρέσετε την κανάτα (3), κρατήστε την από την χειρολαβή και ανασηκώστε την κάθετα για να την αφαιρέσετε από το μοτέρ (6). Για να αδειάσετε το αναμειγμένο φαγητό, αφαιρέστε το καπάκι (2). 12) Μην ξεβιδώσετε την κανάτα (3) από το μαχαίρι (5) μέχρι να θελήσετε να αφαιρέσετε το μαχαίρι (5) για καθαρισμό. Εάν χαλαρώσετε την κανάτα (3) από το μαχαίρι (5), η κανάτα δεν θα είναι πλέον σφιχτά στη θέση της. Έτσι εάν η κανάτα περιέχει υγρά, μπορεί να προκληθούν απώλειες και το υγρό μπορεί να διαρρεύσει από τον πάτο της κανάτας (3) στο σημείο όπου συνδέεται με το μαχαίρι (5). 164\n16 Συμβουλές & συστάσεις για τη χρήση 13) Η ταχύτητα μπορεί να αυξηθεί ή να μειωθεί από τον επιλογέα ταχυτήτων (12) ακόμα και κατά τη διάρκεια της φάσης ανάμειξης, ανάλογα με τις απαιτήσεις σας. 14) Όταν αναμιγνύετε ζεστές τροφές ή υγρά (μέγιστη θερμοκρασία 60 Κελσίου Φαρενάιτ) να φοράτε προστατευτικά γάντια φούρνου. Αφαιρέστε την τάπα καπακιού δοσομετρητή (1) και τοποθετήστε το καπάκι (2) πάνω στο στόμιο της κανάτας. Μην βάζετε ποτέ το γυμνό χέρι σας πάνω στο καπάκι όταν το μπλέντερ λειτουργεί με ζεστή τροφή ή υγρό μέσα στην κανάτα (3). Σε τέτοιες περιπτώσεις να εργάζεστε πάντα στην ελάχιστη ταχύτητα = 1. 15) Σταματήστε το μπλέντερ μετά από μερικά δευτερόλεπτα για να ελέγξετε την συνοχή του φαγητού που αναμειγνύετε. 16) Το Μπλέντερ Vela διαθέτει μια λειτουργία αυτόματου κλεισίματος για την αποφυγή σοβαρών ζημιών στα μηχανικά τμήματα του πλήρους μαχαιριού (5). Μετά από 90 δευτερόλεπτα συνεχόμενης λειτουργίας το μπλέντερ θα σταματήσει αυτόματα. Για να επαναφέρετε τη λειτουργία περιστρέψτε τον επιλογέα ταχυτήτων (12) στη θέση μηδέν (0) και περιμένετε για 10 δευτερόλεπτα. Με αυτόν τον τρόπο το μπλέντερ θα ξεκινήσει πάλι να λειτουργεί. Β. Χρήση της παλμικής λειτουργίας ( πλήκτρο παλμικής λειτουργίας (14) ) 1) Πριν χρησιμοποιήσετε το μπλέντερ, βεβαιωθείτε ότι όλα τα εξαρτήματα της κανάτας και του καπακιού είναι σωστά συναρμολογημένα και στερεωμένα στη θέση τους. 2) Αυτή η λειτουργία μπορεί να χρησιμοποιηθεί σε όλες τις ταχύτητες με τις οποίες το μπλέντερ λειτουργεί. Πιέστε το πλήκτρο (14) για να επιτύχετε την μέγιστη ταχύτητα. 3) Περιστρέψτε τον επιλογέα ταχυτήτων (12) στη θέση P. Μόνο με αυτόν τον τρόπο η παλμική λειτουργία ενεργοποιείται. Στη συνέχεια πιέστε το πλήκτρο παλμική λειτουργίας (14) για να κάνετε τα μαχαίρια να περιστραφούν στη μέγιστη ταχύτητα έως ότου απελευθερώσετε το πλήκτρο παλμικής λειτουργίας (14). 4) Όταν αναμειγνύετε κανονικά ( έχοντας ρυθμίσει την ταχύτητα στο επιλογέα ταχυτήτων (12) ) μπορείτε να πιέσετε το πλήκτρο παλμικής λειτουργίας (14) για να επιτύχετε την μέγιστη ταχύτητα και να διατηρήσετε αυτήν την ταχύτητα ως ότου απελευθερώσετε το πλήκτρο παλμικής λειτουργίας (14). Μόλις το πλήκτρο παλμικής λειτουργίας (14) απελευθερωθεί, το μπλέντερ θα επανέλθει στην ταχύτητα που έχετε ρυθμίσει από τον επιλογέα ταχυτήτων (12). 5) Όταν αναμειγνύετε ζεστό φαγητό ή υγρά, να φοράτε προστατευτικά γάντια. Τοποθετήστε το καπάκι (2) πάνω από το στόμιο της κανάτας αφού αφαιρέσετε την τάπα καπακιού δοσομετρητή (1). Μην βάζετε ποτέ το γυμνό χέρι σας πάνω στο καπάκι όταν το μπλέντερ βρίσκεται σε λειτουργία με ζεστό φαγητό ή υγρό μέσα στην κανάτα (3). 6) Χρησιμοποιήστε μια σπάτουλα μόνο όταν το μπλέντερ έχει τεθεί εκτός λειτουργίας και το φις (7) έχει βγει από την πρίζα. Σταματήστε το μπλέντερ μετά από μερικά δευτερόλεπτα για να ελέγξετε την συνοχή του φαγητού που αναμειγνύετε. C. Χρήση της Λειτουργίας Πάγου (ICE) 1) Ακολουθήστε αυστηρά όλες τις οδηγίες ασφαλείας, εγκατάστασης και λειτουργίας που καθορίζονται παραπάνω. 2) Πριν χρησιμοποιήσετε το μπλέντερ, βεβαιωθείτε ότι όλα τα τμήματα της κανάτας και του καπακιού είναι τέλεια συναρμολογημένα και στερεωμένα στη θέση τους. 3) Αυτή η λειτουργία/πρόγραμμα επιτρέπει τη βέλτιστη λειτουργία θρυμματισμού πάγου. 165\n17 Συμβουλές & συστάσεις για τη χρήση 4) Βάλτε μέσα στη γυάλινη κανάτα (3) τα παγάκια που πρόκειται να θρυμματίσετε. Μην υπερβαίνετε το επίπεδο των 1000ml (30 oz) που υποδεικνύεται πάνω στη γυάλινη κανάτα. ΠΡΟΣΟΧΗ: εάν η γυάλινη κανάτα βγει απευθείας από το πλυντήριο πιάτων, βεβαιωθείτε ότι θα κρυώσει σε θερμοκρασία δωματίου για να αποφύγετε θερμικά σοκ ή σπασίματα. 5) Εισάγετε το Φις (7) στην πρίζα και περιστρέψτε τον επιλογέα ταχυτήτων (12) στη θέση ICE. Το πρόγραμμα ICE ξεκινάει να λειτουργεί αυτόματα με διακεκομμένους παλμούς για τον θρυμματισμό πάγου. 6) ΠΡΟΕΙΔΟΠΟΙΗΣΗ: να βάζετε πάντα το χέρι σας στο πάνω τμήμα του καπακιού όταν το μοτέρ βρίσκεται σε λειτουργία. 7) Για να διακόψετε τη λειτουργία του μπλέντερ περιστρέψτε τον επιλογέα ταχυτήτων (12) στη θέση μηδέν (0). Συνιστούμε να σταματάτε το μπλέντερ μετά από μερικά δευτερόλεπτα για να ελέγξετε τη συνοχή του θρυμματισμένου πάγου. 8) Συνιστούμε να προσθέτετε ml υγρού μαζί με τον πάγο. Με αυτόν τον τρόπο το αποτέλεσμα θρυμματισμού πάγου θα είναι άριστο. 9) Το πρόγραμμα θρυμματισμού πάγου διαθέτει μια λειτουργία αυτόματου κλεισίματος. Μετά από 30 διακεκομμένους παλμούς (άνοιγμα/κλείσιμο) το μπλέντερ σταματάει να λειτουργεί αυτόματα. Για να επαναφέρετε ξανά τη λειτουργία, περιστρέψτε τον επιλογέα ταχυτήτων (12) στη θέση μηδέν (0). Με αυτόν τον τρόπο το μπλέντερ μπορεί να ξαναχρησιμοποιηθεί σε όλες τις λειτουργίες του. 10) Χρησιμοποιήστε σπάτουλα μόνο όταν το μπλέντερ βρίσκεται εκτός λειτουργίας και όταν έχετε βγάλει το φις (7) από την πρίζα (ανατρέξτε στο σημείο D στο κεφάλαιο «Συμβουλές και συστάσεις για τη χρήση»). D. Χρήση της τάπας καπακιού δοσομετρητή (1) και του αναδευτήρα 1) Αφαιρέστε την τάπα καπακιού δοσομετρητή (1) από το καπάκι (2) για να προσθέσετε τα υλικά μέσα από την κεντρική οπή στο καπάκι (2) μόνο εάν το μπλέντερ είναι κλειστό ή τρέχει στην χαμηλή ταχύτητα = 1. 2) Όταν χρησιμοποιείτε μεσαία ταχύτητα = 2 ή υψηλή ταχύτητα = 3 με γεμάτη κανάτα (1.5 λίτρα) ή ζεστό φαγητό / υγρά, να κλείνετε πάντα το μπλέντερ πριν προσθέσετε τα υλικά. Ο αναδευτήρας μπορεί να χρησιμοποιηθεί για να πατήσετε προς τα κάτω τα υλικά. Αφαιρέστε την τάπα καπακιού δοσομετρητή (1) και εισάγετε τον αναδευτήρα μέσα από την κεντρική οπή του καπακιού (2) που είναι τοποθετημένο σωστά στην γυάλινη κανάτα (3) όπως φαίνεται στην παρακάτω εικόνα. Αυτή η λειτουργία μπορεί να γίνει με το μπλέντερ εκτός λειτουργίας ή στην χαμηλότερη ταχύτητα = 1. Ο αναδευτήρας (8) μπορεί να χρησιμοποιηθεί μόνο με το καπάκι σωστά τοποθετημένο στην Γυάλινη Κανάτα (3). Σε περίπτωση χρήσης χωρίς το καπάκι, βεβαιωθείτε ότι το μπλέντερ είναι εκτός λειτουργίας και ότι το φις έχει βγει από την πρίζα. Μην βγάζετε ποτέ το φις από την πρίζα τραβώντας το καλώδιο ρεύματος. 166\n18 Καθαρισμός και συντήρηση ΝΑ ΒΓΑΖΕΤΕ ΠΑΝΤΑ ΤΟ ΦΙΣ ΑΠΟ ΤΗΝ ΠΡΙΖΑ ΟΤΑΝ ΔΕΝ ΧΡΗΣΙΜΟΠΟΙΕΙΤΕ ΤΟ ΜΠΛΕΝΤΕΡ ΚΑΙ ΠΡΙΝ ΤΟΝ ΚΑΘΑΡΙΣΜΟ. ΜΗΝ ΒΓΑΖΕΤΕ ΤΟ ΦΙΣ ΑΠΟ ΤΗΝ ΠΡΙΖΑ ΤΡΑΒΩΝΤΑΣ ΤΟ ΚΑΛΩΔΙΟ ΡΕΥΜΑΤΟΣ. ΜΗΝ ΒΥΘΙΖΕΤΕ ΜΕΡΟΣ ΤΟΥ ΚΑΛΩΔΙΟΥ ΡΕΥΜΑΤΟΣ Ή ΟΛΟ ΤΟ ΚΑΛΩΔΙΟ, ΤΑ ΦΙΣ Ή ΤΟ ΜΠΛΕΝΤΕΡ ΜΕΣΑ ΣΕ ΝΕΡΟ Ή ΑΛΛΑ ΥΓΡΑ. 1) Πριν καθαρίσετε το μπλέντερ, βγάλτε το φις από την πρίζα. Μην το βγάζετε τραβώντας το καλώδιο ρεύματος. 2) Συνιστάται να καθαρίζετε το μπλέντερ αμέσως μετά τη χρήση. 3) Μην αφήνετε ποτέ το μοτέρ (6) ή το καλώδιο ρεύματος με το φις (7) βρεγμένα. 4) Καθαρίστε το μοτέρ (6) με ένα νωπό πανί και στην συνέχεια στεγνώστε το. Μην χρησιμοποιείτε λειαντικά καθαριστικά. 5) Μην αγγίζετε τα μαχαίρια. Για να τα καθαρίσετε, βάλτε τα κάτω από τρεχούμενο νερό και σκουπίστε τα με ένα σφουγγάρι. Αφήστε τα να στργγίξουν έως ότου στεγνώσουν τελείως. Κρατήστε τα παιδιά μακριά από τα μαχαίρια: μπορεί να προκαλέσουν σοβαρό τραυματισμό. 6) Πριν χρησιμοποιήσετε το μπλέντερ ξανά, ελέγξτε ότι όλα τα τμήματά του έχουν συναρμολογηθεί σωστά και ότι είναι εντελώς στεγνά, ειδικά το μοτέρ (6). 7) Μόνο η γυάλινη κανάτα, χωρίς το μαχαίρι (5), μπορεί να καθαριστεί στο πλυντήριο πιάτων. Για γρήγορο πλύσιμο, ρίξτε ένα ποτήρι ζεστό νερό και προσθέστε μια σταγόνα καθαριστικού μέσα στην κανάτα. Τοποθετήστε το καπάκι (2) και την τάπα καπακιού δοσομετρητή (1) στην κανάτα και χρησιμοποιήστε τον επιλογέα ταχυτήτων (12) για να λειτουργήσει το μπλέντερ για τουλάχιστον 30 δευτερόλεπτα. Στραγγίξτε το νερό από την κανάτα και ξεπλύνετέ την καλά πριν την χρησιμοποιήσετε ξανά. Προβλήματα Εάν το μπλέντερ Vela παρουσιάσει βλάβες ή ελαττώματα ή εάν υποψιαστείτε ανωμαλίες, βγάλτε αμέσως το φις από την πρίζα. Εάν δεν μπορέσετε να αποκαταστήσετε το πρόβλημα ακολουθώντας τις οδηγίες σε αυτό το εγχειρίδιο, επικοινωνήστε με τον αντιπρόσωπο της CASA BUGATTI. Επισκευές που διεξάγονται με λανθασμένο τρόπο εκθέτουν τον χρήστη σε σοβαρό κίνδυνο. Δεν φέρουμε καμία ευθύνη για ζημιές ή τραυματισμό που προκαλείται από επισκευές που διεξάγονται με λανθασμένο τρόπο και σε αυτές τις περιπτώσεις οποιαδήποτε αξίωση εγγύησης ακυρώνεται. 167\n19 Εγγύηση 2 Ετών 1) Ως εγγύηση θεωρείται η δωρεάν αντικατάσταση ή επισκευή ανταλλακτικών που παρουσιάζουν πρόβλημα αμέσως μετά την αγορά και οφείλονται σε κατασκευαστικό λάθος. 2) Σε περίπτωση ανεπανόρθωτων ή επαναλαμβανόμενων βλαβών οι οποίες είναι αποτέλεσμα κατασκευαστικού λάθους, η συσκευή θα αντικατασταθεί μόνο κατά την κρίση του κατασκευαστή. 3) Η εγγύηση δεν καλύπτει ζημιές που οφείλονται σε: a) λανθασμένη ή κακή χρήση b) ελαττώματα που προκαλούνται από τυχαία σπασίματα ή απροσεξία. Σαν παράδειγμα, τα σπασίματα της γυάλινης κανάτας όταν τοποθετούνται ζεστές τροφές ή υγρά πάνω από τη μέγιστη θερμοκρασία των 60 C (140 F) c) μη συμμόρφωση με τις οδηγίες χρήσεις και τις προειδοποιήσεις, λανθασμένη εγκατάσταση και συντήρηση d) χρήση του μπλέντερ σε οποιαδήποτε λειτουργία ενώ είναι άδειο (με την κανάτα άδεια) e) συντήρηση και/ή μετατροπές από μη εξουσιοδοτημένα άτομα f) χρήση μη γνήσιων ανταλλακτικών g) μεταφορά h) οποιοδήποτε άλλο συμβάν που δεν αποδίδεται σε κατασκευαστικό λάθος. Οποιεσδήποτε άλλες αξιώσεις εκτός από αυτές που ορίζονται από τον νόμο εξαιρούνται. 4) Η εγγύηση δεν καλύπτει ζημιές που προκύπτουν από κακή χρήση και ιδιαίτερα από μη οικιακή χρήση. 5) Ο κατασκευαστής δεν φέρει καμία ευθύνη για οποιαδήποτε άμεση ή έμμεση ζημιά ή τραυματισμό ατόμων, πραγμάτων και κατοικίδιων ζώων που μπορεί να προκύψει από μη συμμόρφωση με όλες τις οδηγίες ασφαλείας που περιέχονται σε αυτό το εγχειρίδιο, ειδικά με τη μη συμμόρφωση με τις οδηγίες εγκατάστασης, χρήσης και συντήρησης του μπλέντερ. 6) Η αντικατάσταση ή η επισκευή δεν πρέπει να παρατείνει την περίοδο εγγύησης. Η αντικατάσταση αναλωσίμων ανταλλακτικών όπως μαχαίρια, φλάντζες κλπ., δεν καλύπτεται από την εγγύηση. 7) Η εγγύηση ξεκινάει από την ημερομηνία αγοράς και αποδεικνύεται με την απόδειξη αγοράς και την κάρτα εγγύησης από την CASA BUGATTI. ΚΕΝΤΡΟ SERVICE Σε περίπτωση ελαττώματος στο μπλέντερ, επικοινωνήστε με τον εξουσιοδοτημένο αντιπρόσωπο της BUGATTI, ο οποίος θα επιστρέψει το μπλέντερ στον κατασκευαστή. Ο αγοραστής είναι υπεύθυνος για όλο το κόστος μεταφοράς και/ή αποστολής για όλες τις επισκευές ανεξάρτητα από το αν καλύπτονται ή όχι από την εγγύηση. Εάν είναι δυνατόν, φυλάξτε την αρχική συσκευασία του μπλέντερ. ΔΙΑΘΕΣΗ ΤΟΥ ΠΡΟΪΟΝΤΟΣ ΣΥΜΦΩΝΑ ΜΕ ΤΗΝ ΕΥΡΩΠΑΪΚΗ ΟΔΗΓΙΑ 2002/96/EK. Στο τέλος της λειτουργικής ζωής του, το προϊόν δεν πρέπει να απορρίπτεται μαζί με τα οικιακά απορρίμματα. Μπορεί να παραδοθεί στα τοπικά κέντρα περισυλλογής απορριμμάτων ή σε αντιπροσώπους που παρέχουν αυτήν την υπηρεσία. Η απόρριψη των οικιακών συσκευών ξεχωριστά από τα οικιακά απορρίμματα, παρέχει την δυνατότητα αποφυγής των πιθανών αρνητικών επιπτώσεων στο περιβάλλον και την δημόσια υγεία που προκαλούνται από την λανθασμένη απόρριψη και επιτρέπει στα υλικά από τα οποία κατασκευάζεται το προϊόν να ανακυκλώνονται, έτσι ώστε να παράγονται σημαντικά αποθέματα και πηγές ενέργειας. Το σύμβολο του κινούμενου κάδου απορριμμάτων που είναι διαγραμμένος και βρίσκεται πάνω στο προϊόν, υποδεικνύει ότι μια οικιακή συσκευή πρέπει να απορριφθεί ξεχωριστά από τα οικιακά απορρίμματα. 168\n20 (DE) Alle Details des Textes wurden gewissenhaft geprüft. Das Unternehmen behält sich das Recht vor, Klarstellungen bereit zu stellen, falls im Text Druckfehler oder irreführender Informationen auftreten. Achtung: Das Unternehmen aktualisiert die Produktdetails in diesem Handbuch fortlaufend, einschließlich der Überarbeitung der technischen Daten, behält sich jedoch das Recht vor, Änderungen ohne vorherige Ankündigung vorzunehmen. Das Aussehen, die Form und Farbe des Produktes basieren auf dem realen Standardprodukt. (ES) Todos los detalles del texto han sido revisados cuidadosamente. Nuestra compañía se reserva el derecho de proveer aclaraciones en el caso de que el texto contenga errores tipográficos o informaciones erróneas. Cuidado: Nuestra compañía se encarga de la actualización de todos los detalles del producto mostrados en el manual, incluyendo las especificaciones técnicas. No obstante se reserva la facultad de revisar el manual sin aviso previo. La perspectiva, la forma y el color del producto se inspiran al producto real estándar. (PT) Todos os detalhes do texto foram devidamente verificados. A nossa empresa reserva-se o direito de fornecer qualquer outro esclarecimento no caso em que o texto apresente gralhas ou informações pouco claras. Atenção, A nossa Empresa mantém atualizados os detalhes do produto constantes no manual de instruções, incluindo as revisões das caraterísticas técnicas; reserva-se a faculdade de efetuar modificações sem préaviso. A prospetiva, a forma e a cor do produto foram inspiradas no produto real padrão. (NL) Alle details van deze tekst zijn zorgvuldig gecontroleerd. Het bedrijf behoudt zich het recht voor om toelichting te bieden m.b.t. de tekst in het geval van drukfouten of misleidende informatie.opmerking: Het bedrijf werkt de details van het product in deze handleiding bij, met inbegrip van de herziening van de technische specificities en behoudt zich het recht voor om wijzigingen aan te brengen zonder waarschuwing vooraf. Het voorkomen, de vorm en de kleur van het product zijn gebaseerd op het huidige product. (RU) Вся информация, изложенная в данном тексте, была тщательно проверена. Компания оставляет за собой право на предоставление любых пояснений, если в тексте имеются опечатки или же вводящая в заблуждение информация.внимание: Компания обновляет информацию об изделии, содержащуюся в инструкции, включая пересмотр технических характеристик. Тем не менее, она оставляет за собой право на внесение изменений без предварительного уведомления. Вид, форма и цвет изделия похожи на его реальный, стандартный вариант. (CS) Všechny detaily obsažené v textu byly pečlivě zkontrolovány. Firma si vyhrazuje právo poskytnout veškerá ujasnění v případě tiskových chyb nebo zavádějících informací.pozor: Firma aktualizuje detaily týkající se výrobku obsažené v tomto návodu k používání, včetně revizí technických specifikacích. Nicméně si vyhrazuje právo na provedení změn bez předchozího upozornění. Perspektiva, tvar a barva výrobku jsou inspirovány standardním skutečným výrobkem. (RO) Toate detaliile textului au fost atent verificate. Fabrica isi rezerva dreptul de a furniza orice clarificari in cazul in care exista in text erori de imprimare sau informatii care induc in eroare.atentie: Fabrica actualizeaza detaliile despre produs prezente in manualul de instructiuni, inclusiv revizuirea specificatiilor tehnice. Cu toate acestea, isi rezerva dreptul de a aduce modificari fara aviz in prealabil.in perspectiva, forma si culoarea produsului se inspira din produsul standard real. 211\nΕλληνικά Εγχειρίδιο Οδηγιών. Eπιτραπέζιο μπλέντερ. KORONA electric GmbH, Sundern/Germany\nΕλληνικά Εγχειρίδιο Οδηγιών Eπιτραπέζιο μπλέντερ 24010 KORONA electric GmbH, Sundern/Germany www.korona-electric.de Προβλεπόμενη χρήση Πριν από τη χρήση, διαβάστε προσεκτικά τις οδηγίες χρήσης και φυλάξτε


Τεράστια η Στεφανίδη - Χρυσό μετάλλιο και στο Ευρωπαϊκό στο Βελιγράδι! [βίντεο] | ΣΠΟΡ | iefimerida.gr\nΤεράστια η Στεφανίδη - Χρυσό μετάλλιο και στο Ευρωπαϊκό στο Βελιγράδι! [βίντεο]\n04/03/2017 21:14 UPD: 15/03/2021 12:47\nΗ Κατερίνα Στεφανίδη μετά το χρυσό μετάλλιο στους Ολυμπιακούς Αγώνες στο Ρίο το 2016, η Κατερίνα Στεφανίδη κατέκτησε το χρυσό και στο Πανευρωπαϊκό Πρωτάθλημα του Βελιγραδίου!\nΗ 27χρονη Ελληνίδα... πέταξε στα 4.85μ. (κορυφαία επίδοση στον κόσμο!) στο επί κοντώ γυναικών και κέρδισε την Ρίζιχ που έμεινε στα 4.75μ.\nΗ Ελληνίδα αθλήτρια μετά από έναν συγκλονιστικό αγώνα κόντρα στην Γερμανίδα Λίζα Ρίζιχ κατάφερε να περάσει με την πρώτη τα 4.80 και 4.85 μέτρα, άλματα που την έδωσαν και το χρυσό μετάλλιο.\nΗ χρυσή Ολυμπιονίκης του Ρίο πέρασε με την δεύτερη τα 4.55 μέτρα και με την πρώτη τα 4.65 μέτρα. Το χαμένο της άλμα στο πρώτο ύψος την «ανάγκασε» να αφήσει τα 4.70 και 4.75 που πέρασε με την πρώτη η αντίπαλός της. Η Στεφανίδη πέρασε με την πρώτη τα 4.80 μέτρα (που έριξε η αντιπαλός της) και τα 4.85 μέτρα, όπου η Ρίζιχ είχε δύο ακόμη άκυρα.\nΣτο τέλος η Στεφανίδη στα 4,91μ. είχε τρεις άκυρες προσπάθειες. Πάντως, η Ελληνίδα πρωταθλήτρια, μετά το ασημένιο μετάλλιο πριν από δύο χρόνια στην Πράγα, έφθασε στην κορυφή του ίδιου θεσμού.\nΤο χρυσό... άλμα της\nΤσίπρας για Στεφανίδη: Συγχαρητήρια για το χρυσό στο Πανευρωπαϊκό του Βελιγραδίου\nΤην Κατερίνα Στεφανίδη συγχαίρει για το «χρυσό» που κατέκτησε σήμερα ο πρωθυπουργός Αλέξης Τσίπρας.\nΜέσω του λογαριασμού του στο twitter, επισημαίνει ότι «οι αθλητές μας συνεχίζουν να διακρίνονται στις διεθνείς διοργανώσεις. Συγχαρητήρια Κ.Στεφανίδη για το χρυσό στο Πανευρωπαϊκό του Βελιγραδίου», καταλήγει.\nΣυγχαρητήρια έστειλε ο υφυπουργός Πολιτισμού και Αθλητισμού, Γιώργος Βασιλειάδη στην Κατερίνα Στεφανίδη και στη Βούλα Παπαχρήστου για το χρυσό και χάλκινο μετάλλιο αντίστοιχα που κέρδισαν στο ευρωπαϊκό πρωτάθλημα κλειστού στίβου του Βελιγραδίου. «Θερμά συγχαρητήρια στο χρυσό κορίτσι του ελληνικού στίβου, την Κατερίνα Στεφανίδη αλλά και στη χάλκινη Βούλα Παπαχρήστου. Η Ελλάδα μεγαλουργεί στο Βελιγράδι δίνοντας ηχηρό μήνυμα ότι μάχεται σε κάθε επίπεδο και μένει ζωντανή. Ευχαριστούμε όλους τους Έλληνες αθλητές για όσα μας προσφέρουν. Μπράβο και στον ΣΕΓΑΣ για τη συνέπεια με την οποία εργάζονται όλα τα μέλη του για να έχουμε αυτά τα αποτελέσματα».\nΜητσοτάκης: «Μας κάνεις υπερήφανους Κατερίνα Στεφανίδη»\nΜε ένα tweet ο Κυριάκος Μητσοτάκης έδωσε τα συγχαρητήριά του στην Κατερίνα Στεφανίδη για την κατάκτηση του χρυσού μεταλλίου στο Πανευρωπαϊκό Πρωτάθλημα Κλειστού Στίβου στο Βελιγράδι.\nΟ πρόεδρος της ΝΔ ανέβασε μία φωτογραφία της Ελληνίδας αθλήτριας με την ελληνική σημαία και έγραψε την εξής λεζάντα: «Συνέχισε να κατακτάς τους αιθέρες. Μας δείχνεις το δρόμο της επιτυχίας. Μας κάνεις υπερήφανους #Κατερίνα Στεφανίδη».\nΠαυλόπουλος: Επιβεβαίωση του κορυφαίου αθλητικού επιπέδου σας η νέα διάκριση\n«Η νέα χρυσή διάκρισή σας αποτελεί εμβληματική, κυριολεκτικώς, επιβεβαίωση του κορυφαίου αθλητικού επιπέδου σας. Συνδυαζόμενη δε με το γενικώς αναγνωρισμένο ήθος σας, συνθέτει ένα πραγματικό παράδειγμα για τη νέα γενιά αλλά και μια ουσιαστική συμβολή στην στήριξη του κύρους της Πατρίδας μας μέσα στην δύσκολη συγκυρία που βιώνουμε. Θερμά συγχαρητήρια», αναφέρει το συγχαρητήριο τηλεγράφημα του Προέδρου της Δημοκρατίας.\nΣυγχαρητήρια ΠΑΣΟΚ σε Κατερίνα Στεφανίδη και Βούλα Παπαχρήστου\nΤα θερμά του συγχαρητήρια «στις δύο Ελληνίδες αθλήτριες που τίμησαν τα χρώματα της Ελλάδας στο Ευρωπαϊκό Πρωτάθλημα Στίβου, που διεξάγεται στο Βελιγράδι, την Κατερίνα Στεφανίδη για το χρυσό μετάλλιο στο Άλμα επί Κοντώ και την Βούλα Παπαχρήστου για το χάλκινο μετάλλιο στο Άλμα εις Τριπλούν», απευθύνει ο Τομέας Αθλητισμού του ΠΑΣΟΚ.\nΔΙΑΒΑΣΤΕ ΠΕΡΙΣΣΟΤΕΡΑ πανευρωπαϊκό στίβος στεφανιδη


17 Ιουλίου 2018 Techgear Team\nΗ Microsoft ανακοίνωσε τις νέες λειτουργίες της νέας έκδοσης του Skype για Windows PC, η οποία θα θυμίζει αρκετά την mobile έκδοση της υπηρεσίας. Η έκδοση 8.0 θα συμπεριλαμβάνει πολλά νέα χαρακτηριστικά, κάποια από τα οποία περιμέναμε με ανυπομονησία να δούμε για περισσότερο από μία δεκαετία.\nΗ πρώτη από αυτές τις λειτουργίες είναι η δυνατότητα καταγραφής των κλήσεων. Οι καταγεγραμμένες κλήσεις θα αποθηκεύονται σε cloud servers, ενώ οι χρήστες θα ενημερώνονται στην περίπτωση που ο συνομιλητής τους αρχίσει την καταγραφή της κλήσης, για να μην βρίσκονται προ εκπλήξεως. Επίσης, ένα νέο χαρακτηριστικό για το οποίο ήδη ξέραμε κάποια παραπάνω πραγματάκια είναι πλέον επίσημο. Με τη νέα έκδοση, θα εμφανίζεται η εικόνα προφίλ του συνομιλητή κάθε φορά που διαβάζει τα μηνύματα σας.\nΕκτός των παραπάνω, η Microsoft έρχεται να διευκολύνει περαιτέρω τους χρήστες με την προσθήκη links - προσκλήσεων έτσι ώστε η συμμετοχή σε ομαδικές συζητήσεις να γίνει σαφώς ευκολότερη. Ουσιαστικά, θα μπορούν να στέλνουν links που θα οδηγούν απευθείας στην ομαδική συζήτηση μόλις τα πατήσει ο παραλήπτης.\nΝα αναφέρουμε πως η Microsoft θα διακόψει την υποστήριξη στην κλασική έκδοση της εφαρμογής, μόλις κυκλοφορήσει η νέα, ανανεωμένη έκδοση μέσα στο καλοκαίρι.


Η EXALCO μεγαλουργεί στο Παρίσι με τα συστήματά της! | Alunet\nΑρχική/ΕΝΗΜΕΡΩΣΗ/Η EXALCO μεγαλουργεί στο Παρίσι με τα συστήματά της!\n06/11/2017Τελευταία Ενημέρωση: 17/11/2017\nΗ ανακατασκευή του Magasins Généraux στο Παρίσι έγινε με συστήματα της EXALCO\nΗ EXALCO έβαλε την υπογραφή της σε ένα από τα πιο εντυπωσιακά και επιβλητικά κτίρια του Παρισιού. Η ελληνική διέλαση συμμετείχε δυναμικά στην ολοκλήρωση της ανακατασκευής του έργου Magasins Généraux, «ντύνοντας» όλο το κτίριο με τα συστήματά της.\nΠρόκειται για ένα πενταώροφο οικοδόμημα που βρίσκεται στα βορειοανατολικά προάστια του Παρισιού, στην περιοχή Pantin και κατά μήκος του καναλιού Ourcq. Το συγκεκριμένο κτίριο ήταν εγκαταλειμμένο για περισσότερα από 13 χρόνια και θεωρούταν εμβληματικό για τη γκράφιτι κοινότητα της γαλλικής πρωτεύουσας, όπου σπουδαίοι καλλιτέχνες του είδους άφησαν την καλλιτεχνική τους υπογραφή.\nΟι αρχιτέκτονες και η τεχνική εταιρεία εμπιστεύτηκαν τα συστήματα και τον επαγγελματισμό της EXALCO και έτσι το έργο ολοκληρώθηκε με πλήρη επιτυχία.\nΗ αρχιτεκτονική του κτιρίου αποτελείται από δύο δίδυμα σώματα που συνδέονται με μια γέφυρα. Μεγάλα παράθυρα και μπαλκόνια-διάδρομοι περιβάλλουν το κτίριο, ενώ ένας τεράστιος φεγγίτης δημιουργήθηκε στον χώρο για να εισέρχεται το φυσικό φως της ημέρας. Στην οροφή φιλοξενούνται διαμορφωμένοι κήποι με θεά 360 μοιρών.


Γιάννης Κακλέας: Τα πρώτα λόγια για τον Αιμιλιανό Σταματάκη(αντικαταστάτη του Σερβετάλη στον ”Ρινόκερο”) – rythmos988\nΓιάννης Κακλέας: Τα πρώτα λόγια για τον Αιμιλιανό Σταματάκη(αντικαταστάτη του Σερβετάλη στον ”Ρινόκερο”)\nΔηλώσεις στην κάμερα της εκπομπής Super Κατερίνα έκανε ο Γιάννης Κακλέας, ο σκηνοθέτης της παράστασης “Ρινόκερος”, ο οποίος αναφέρθηκε στην αντικατάσταση του Άρη Σερβετάλη από τον Αιμιλιανό Σταματάκη, μετά τη πρώτη πρόβα που έκαναν μαζί.\nΟι δηλώσεις του Γιάννη Κακλέα για τον Άρη Σερβετάλη και τον Αιμιλιανό Σταματάκη «Βέβαια σώθηκε η παράσταση. Θα σωζόταν. Ο Αιμιλιανός Σταματάκης είναι ένα παιδί δικό μας. Ήμασταν στον Ορέστη παρέα. Μπαίνει σιγά σιγά στα ρούχα και στα παπούτσια του ρόλου. Κάνει έναν διαφορετικό Μπερανζέ από τον Άρη Σερβετάλη. Η παράσταση θα γίνει 16 Δεκεμβρίου και θα πάνε όλα καλά.\nΕγώ πρότεινα τον Αιμιλιανό, ο σκηνοθέτης. Για να προτείνεις έναν ηθοποιό σαν σκηνοθέτης ξέρεις ότι θα το φέρει εις πέρας. Είμαι σίγουρος ότι θα είναι καλός και σωστός. Είμαστε πολύ χαρούμενοι που έχει την τόλμη και τη χαρά για να παίξει αυτό τον ρόλο. Και φυσικά που δεν θα κατέβει η παράσταση, αυτό είναι το πιο σημαντικό για εμάς. Τα θέατρα πρέπει να μείνουν ανοιχτά. Θα παίζουμε μόνο για εμβολιασμένους και 16 Δεκεμβρίου ελπίζω το θεατρόφιλο κοινό να είναι κοντά μας.\nΟ Άρης Σερβετάλης είχε πει από την αρχή ότι θα φύγει. Ο Άρης είναι δικό μου παιδί, θα μπορούσε να είχε μείνει αλλά οι αξίες του δεν του το επέτρεψαν, οπότε το αποδεχτήκαμε και συνεχίζουμε. Η ζωή συνεχίζεται. Ουδείς αναντικατάστατος», ανέφερε χαρακτηριστικά ο Γιάννης Κακλέας\nΗ πρώτη φωτογραφία από την πρόβα για τον «Ρινόκερο» με τον Αιμιλιανό Σταματάκη


Home / /inet / Χωρίς υποστήριξη για αναπαραγωγή δίσκων DVD τα Windows 8!\nSecWorld /inet 7 Μάιος, 2012 7:47 μμ\nΠιο συγκεκριμένα, τα Windows 8 στις βασικές τους εκδόσεις δε θα δίνουν τη δυνατότητα για αναπαραγωγή (ούτε βέβαια για εγγραφή) δίσκων DVD. Για να μπορέσει κάποιος να παίξει τα δισκάκια του σε έναν υπολογιστή με Windows 8 θα πρέπει<…>\nνα αγοράσει το Pro Pack ή το Media Center Pack, δηλαδή ένα επί πληρωμή add-on του λειτουργικού! Η Microsoft δικαιολογεί την απόφασή της λέγοντας ότι θα έπρεπε να πληρώσει μεγάλα ποσά για δικαιώματα, προκειμένου να συμπεριλάβει την υποστήριξη DVD σε όλες τις εκδόσεις των Windows.\nΧωρίς υποστήριξη για αναπαραγωγή δίσκων DVD τα Windows 8! was last modified: Μάιος 7, 2012, 11:41 πμ by SecWorld\nUpdated on 07/05/2012 11:41 by SecWorld


CLEAR BURN 180CAPS KAGED MUSCLE |Musclemax.gr - Συμπληρώματα διατροφής\n*Μελετημένο προιόν λιπόλυσης απο την Kaged Muscle.\n*Χωρίς κρασαρίσματα κ πτώση διάθεσης.\n*Ηπια διέγερση-αποτελεσματική δράση.\nΔοσολογία :Λαμβάνετε 2caps-απο 2-3φορές την ημέρα ,κυρίως πρωι κ πριν την προπόνηση σας .\nΗ L-Καρνιτίνη είναι απαραίτητη για τη μεταφορά λιπαρών οξέων μακράς αλυσίδας σε όλη τη μιτοχονδριακή μεμβράνη, για να βοηθήσει στη διάσπαση του λίπους και στην παραγωγή ενέργειας. * Το Carnipure ™ αναπτύχθηκε στην Ελβετία και υποστηρίζεται από πολυάριθμες μελέτες.\nΤο Capsimax® Capsicum Extract είναι μια ιδιόκτητη καψυλιωμένη μορφή εξαιρετικού, υψηλής συγκέντρωσης φυσικού εκχυλίσματος καρπών capsicum, που παρασκευάζεται από τις δραστικές αρχές των καυτών κόκκινων πιπεριών. Ορισμένες κλινικές μελέτες σχετικά με το ενεργό συστατικό του Capsimax®, καψαϊκινοειδή, έδειξαν ότι βοηθούν στη διαχείριση της όρεξης, υποστηρίζουν τον υγιή μεταβολισμό για να καούν θερμίδες, βοηθούν στην αύξηση της ενεργειακής δαπάνης στο σώμα και μειώνουν τη σωματική μάζα και το σωματικό λίπος.\nΣε αντίθεση με άλλους συνήθεις παράγοντες απώλειας βάρους που διεγείρουν την απελευθέρωση συμπαθητικών ορμονών και επομένως τείνουν να αυξάνουν τον καρδιακό ρυθμό και την αρτηριακή πίεση, το πράσινο τσάι λειτουργεί μέσω ενός εντελώς διαφορετικού μηχανισμού. Οι κατεχίνες στο πράσινο τσάι έχουν αποδειχθεί ότι αναστέλλουν το ένζυμο που διασπά τη νορεπινεφρίνη, έτσι ώστε τα βιολογικά αποτελέσματά του (π.χ. αυξημένος μεταβολικός ρυθμός, αυξημένη κατανομή λιπών) παρατείνονται.Το πράσινο τσάι μπορεί επίσης να δράσει για τη μείωση της πρόσληψης τροφής και αναστέλλει τα κύρια ένζυμα που εμπλέκονται στην αποθήκευση λίπους.Το EGCG είναι ένας αποτελεσματικός διεγέρτης της θερμογένεσης, της βιοχημικής διαδικασίας με την οποία το λίπος στο σώμα «καίγεται» για να παρέχει ενέργεια. Μελέτες με ανθρώπους έχουν δείξει ότι, με την τόνωση της θερμογένεσης, το EGCG μπορεί να βοηθήσει να κάψει θερμίδες και να συμβάλει στην απώλεια βάρους.\nΠόσο συχνά έχετε βιώσει αυτή την απογευματινή πτώση; Είναι στο μέσο της ημέρας, είστε κουρασμένοι και η εμφάνισή σας φαίνεται σαν να έχει εξαφανιστεί. Όταν τα επίπεδα σακχάρου στο αίμα σας είναι φυσικά εκτός ισορροπίας, η ενέργεια αισθάνεται σαν να αποστραγγίζει. Τα επίπεδα σακχάρου στο αίμα σας μπορεί να πέσουν φυσικά, συχνά αργά το απόγευμα, προκαλώντας πόθους για τη ζάχαρη. Για περισσότερα από 2.000 χρόνια, το Gymnema sylvestre έχει χρησιμοποιηθεί παραδοσιακά ως βασικό βότανο για τη διατήρηση υγιών επιπέδων σακχάρου στο αίμα που βρίσκονται ήδη μέσα σε ένα υγιές εύρος. * Στην Ινδία, ονομάζεται Gurmar, ο «Καταστροφέας Ζάχαρης». Αυτό συμβαίνει επειδή από την αρχαιότητα, οι φυσικοί κλινικοί γιατροί έχουν σημειώσει ότι μπορούν να βοηθήσουν στην καταστολή της γεύσης της ζάχαρης.\nΤο ChromeMate® είναι ένα μοναδικό, κατοχυρωμένο με δίπλωμα ευρεσιτεχνίας σύμπλοκο χρωμίου συνδεδεμένο με νιασίνη που υποστηρίζει τη βιοδιαθεσιμότητα και την αποτελεσματικότητα του χρωμίου. * Η έρευνα υποδηλώνει ότι το ChromeMate® απορροφάται και διατηρείται εντός του σώματος σημαντικά περισσότερο από το πικολινικό χρώμιο. απώλεια ενώ συμβάλλει στη διατήρηση πολύτιμων μυών. *\nΣε μια τυχαιοποιημένη, ελεγχόμενη με εικονικό φάρμακο, μελέτη 43 ασθενών, ερευνητές από το Πανεπιστήμιο του Τέξας διαπίστωσαν ότι τα άτομα που έλαβαν 4 mg του ChromeMate® και παρήγαγαν 400 mcg χρώμιο την ημέρα σε συνδυασμό με άσκηση, παρουσίασαν σημαντική απώλεια βάρους (2,4 lbs) εβδομάδες. \nΓΙΑΤΙ CLEAN BURN ™ VS.\nΑΛΛΑ ΠΡΟΪΟΝΤΑ ΑΠΩΛΕΙΑΣ ΒΑΡΟΥΣ;\nΗ απάντηση είναι απλή - όλα τα συστατικά μας πληρούν τα πρότυπα MICROPURE ™ που σημαίνει ότι είναι δοκιμασμένα ος για καθαρότητα και δραστικότητα! Σε αντάλλαγμα για μια υψηλή τιμή, οι κατασκευαστές μας δεσμεύονται για αυστηρά δεοντολογικά και περιβαλλοντικά πρότυπα, εξασφαλίζοντας ότι τα συστατικά των προϊόντων KAGED MUSLCE ™ κατασκευάζονται με προσοχή.\nΚωδικός Προϊόντος: KMCB\nPURE NUTRITION YOHIMBINE 100caps 2.5mg\nPURE NUTRITION YOHIMBINE 100caps 2.5mg..\nPure Nutrition Black Fire 120caps\nPure Nutrition Black Fire 120caps.Δυνατό θερμογενετικό προιόν με πολύ καλά αποτελέσματα σε..\nTHYROTHERM CLASSIC 90CAPS REVENGE NUTRITION\nTHYROTHERM CLASSIC 90CAPS REVENGE NUTRITIONΤο πιο πλήρες λιποτροπικό της αγοράς !Διάθεση -Μείωση όρε..\nLIPO 6 BLACK 120CAPS NUTREXUSA VERSION! ΠΑΛΙΟ ΑΛΛΑ ΔΟΚΙΜΑΣΜΕΝΟ! ΣΥΜΜΑΧΟΣ ΣΤΗΝ ΛΙΠΟΔΙΑΛΥΣΗ. Το LIP..\nLIPO 6BLACK HERS ULTRA CONCENTRATED 60CAPS\nLIPO 6BLACK HERS ULTRA CONCENTRATED 60CAPSUSA VERSION ! ΓΥΝΑΙΚΕΙΑ ΥΠΟΘΕΣΗ ! ΣΥΜΜΑΧΟΣ ΣΤΗΝ ΛΙΠΟΔΙΑΛΥΣ..\nTHERMAL PRO REVOLUTION 60CAPS REVANGE NUTRITION\nTHERMAL PRO REVOLUTION 60CAPS REVANGE NUTRITIONH επανάσταση στη λιποδιάλυση! Δουλεύει, απλά κ σίγουρ..


Η γάτα σου επικοινωνεί μαζί σου με ανορθόδοξους τρόπους αρκεί να μάθεις να την «ακούς». – CatWay.gr\nHome / CatMag / Ψυχολογία Γάτας / Η γάτα σου επικοινωνεί μαζί σου με ανορθόδοξους τρόπους αρκεί να μάθεις να την «ακούς».\nCatWay 10 Δεκεμβρίου 2016\tΨυχολογία Γάτας Leave a comment 4,614 Views\n#1. «Είμαι χαρούμενη». Συνήθως, οι γάτες όταν είναι χαρούμενες και χαλαρές μετακινούν τα αυτά τους σε όρθια θέση με μία ελαφριά κλίση προς τα πίσω, να θέλει να ακούσει ενδιαφέροντες ήχους.\n#4. «Είμαι σε άμυνα». Όταν η γάτα σου είναι έτοιμη να μπει στο… ριγνκ, προστατεύει τα αυτιά της από τυχόν τραυματισμούς κατεβάζοντάς τα τελείως.\nΤο φαγητό και το νερό της τα έχει, την καθαρή της αμμολεκάνη την έχει, το …


FAZ | Kαταστροφή για την κυβέρνηση Τσίπρα η υπόθεση Σαββίδη – ENA CHANNEL\n“Ο πρόεδρος δείχνει το περίστροφο”, γράφει στον τίτλο εκτενούς δημοσιεύματός της η Süddeutsche Zeitung, σχολιάζοντας την έφοδο του Ιβάν Σαββίδη στον αγωνιστικό χώρο του παιχνιδιού μεταξύ ΠΑΟΚ και ΑΕΚ στη Θεσσαλονίκη και επισημαίνοντας ότι “ούτε καν οι σωματοφύλακές του δεν μπόρεσαν να σταματήσουν αυτήν την επίθεση (…)”.\nΟ Γερμανός αρθρογράφος κάνει λόγο για σκηνές που θυμίζουν “Άγρια Δύση” και εστιάζει στο πρόσωπο του μεγαλομετόχου της ΠΑΕ ΠΑΟΚ: “Οι οπαδοί του ΠΑΟΚ τον αποκαλούν με κάποιο σεβασμό ‘Ιβάν ο Τρομερός’. Αυτό παραπέμπει στην καταγωγή του 58χρονου επιχειρηματία που γεννήθηκε στη Σοβιετική Ένωση και αγόρασε την πλειοψηφία των μετοχών της ιστορικής ομάδας. Ο ολιγάρχης, που θεωρείται ότι πρόσκειται στον (ρώσο πρόεδρο) Πούτιν, ήταν μεταξύ 2003 και 2011 μέλος της ρωσικής βουλής εκπροσωπώντας το κυβερνών κόμμα Ενωμένη Ρωσία και θεωρείται ένας από τους 30 πιο πλούσιους Ρώσους, μιλάει δημόσια στην Ελλάδα με τη βοήθεια διερμηνέα. Το βράδυ της Κυριακής όμως ο Ιβάν Σαββίδης δεν έκανε χρήση μεταφραστή. Οι ενέργειές του στην τελική φάση του κορυφαίου παιχνιδιού μεταξύ ΠΑΟΚ και ΑΕΚ μίλησαν από μόνες τους”, σχολιάζει η εφημερίδα του Μονάχου.\nΗ SZ επισημαίνει ότι “το ελληνικό ποδόσφαιρο προσφέρει συχνά θλιβερές σκηνές. Ωστόσο, η συμπεριφορά του Ιβάν Σαββίδη στο γήπεδο της Τούμπας είναι κάτι πρωτόγνωρο ακόμη και για την σκανδαλώδη Super League (σ.σ. το ελληνικό πρωτάθλημα ποδοσφαίρου)”. Η εφημερίδα του Μονάχου υπενθυμίζει ότι η διεξαγωγή του ελληνικού πρωταθλήματος είχε διακοπεί ορισμένες φορές και κατά το παρελθόν. “Χειραγώγηση αγώνων, διαφθορά, οπαδική βία και απόπειρες δολοφονίας εναντίον διαιτητών προκαλούν εδώ και χρόνια χαοτικές συνθήκες. Οι διακοπές παιχνιδιών και η διεξαγωγή αγώνων κεκλεισμένων των θυρών δεν αποτελούν εξαίρεση. (…) Η ατμόσφαιρα είναι δηλητηριασμένη, κανείς δεν ξέρει πως μπορεί να επέλθει ηρεμία στο ποδόσφαιρο σε επίπεδο συλλόγων”.\n“Το ελληνικό ποδόσφαιρο βυθίζεται στο χάος και τη βία”\nΤο δημοσίευμα παραθέτει τις δηλώσεις που έκανε ο αντιπρόεδρος της ΝΔ Άδωνις Γεωργιάδης για το περιστατικό και τις αιχμές που άφησε για σχέσεις του Ιβάν Σαββίδη με τον Έλληνα πρωθυπουργό Αλέξη Τσίπρα. Όπως σημειώνεται, “ο Σαββίδης κατέχει μεταξύ άλλων μερίδιο στο λιμάνι της Θεσσαλονίκης, όπως και σε εφημερίδες και έναν τηλεοπτικό σταθμό. Τον Μάρτιο του 2013 έλαβε και την ελληνική υπηκοότητα. Οι εταιρείες του, το ξενοδοχείο Μακεδονία Παλλάς και η Σουρωτή, είναι βασικοί χορηγοί της Super League ενώ ο Σαββίδης φέρεται να διατηρεί καλές σχέσεις με τον πρόεδρο της ΕΠΟ Βαγγέλη Γραμμένο”.\n“Η Ελλάδα βάζει τέλος στο ποδόσφαιρο!” γράφει στην ηλεκτρονική της έκδοση η εφημερίδα Bild, σχολιάζοντας ότι “το ελληνικό ποδόσφαιρο βυθίζεται στο χάος και τη βία”. Πάντως “το πρόβλημα της βίας στην Ελλάδα δεν είναι καινούριο”, επισημαίνει το δημοσίευμα, αναφέροντας μεταξύ άλλων τα πρόσφατα έκτροπα στο γήπεδο της Τούμπας, τον τραυματισμό του προπονητή του Ολυμπιακού Όσκαρ Γκαρθία στο κεφάλι και τη μη διεξαγωγή του αγώνα μεταξύ ΠΑΟΚ και Ολυμπιακού.\n“Μετά το επεισόδιο με το πιστόλι η ποδοσφαιρική σαιζόν στην Ελλάδα διακόπηκε” γράφει το περιοδικό Focus στην ιστοσελίδα του. “Αυτό ανακοίνωσε η κυβέρνηση στην Αθήνα μετά από επανειλημμένα επεισόδια στο ελληνικό ποδόσφαιρο”, παρατηρεί το Focus, επισημαίνοντας το ένταλμα σύλληψης που έχει εκδοθεί από τις ελληνικές αρχές κατά του Ιβάν Σαββίδη.\n“Χάος στην Ελλάδα: η κυβέρνηση σταματά το πρωτάθλημα”, σχολιάζει το αθλητικό περιοδικό Kicker στην ηλεκτρονική του έκδοση, υπογραμμίζοντας την είσοδο του ένοπλου ιδιοκτήτη του ΠΑΟΚ στον αγωνιστικό χώρο και τις απειλές που εξαπέλυσε κατά του διαιτητή της αναμέτρησης ΠΑΟΚ-ΑΕΚ.\nΩς “αντίδραση στον ένοπλο πρόεδρο του ΠΑΟΚ (…) η Ελλάδα διακόπτει τη διεξαγωγή του πρωταθλήματος”, γράφει το περιοδικό Spiegel επίσης στην ηλεκτρονική του έκδοση, επισημαίνοντας μεταξύ άλλων ότι “ο Ιβάν Σαββίδης εισέβαλε την Κυριακή μαζί με το όπλο του στον αγωνιστικό χώρο”.\n“Καταστροφή” για την κυβέρνηση Τσίπρα\n“Υπάρχουν αυτές οι στιγμές που πέφτουν οι μάσκες και καθίσταται πλέον σαφές ακόμη και στον πιο καλόπιστο παρατηρητή με ποιον πραγματικά έχει να κάνει”, γράφει σε ανταπόκρισή της η Frankfurter Allgemeine Zeitung, σχολιάζοντας την εισβολή του Ιβάν Σαββίδη στο γήπεδο. Το γεγονός ότι έφερε όπλο σοκάρει ακόμη και τους “συνηθισμένους σε γελοία και δραματικά επεισόδια στο ελληνικό πρωτάθλημα” Έλληνες φιλάθλους. Η κίνηση του Ιβάν Σαββίδη να βγάλει το μπουφάν του αποκαλύπτοντας το πιστόλι που έφερε είναι “επιδεικτική, προκλητική, προκαλεί φόβο”, υπογραμμίζει ο ανταποκριτής της FAZ, σημειώνοντας ότι “στο μεταξύ ο Σαββίδης αναζητείται με ένταλμα σύλληψης. Και αυτό αφού ένα πλήθος αστυνομικών αρχικά αρκέστηκε απλά να παρακολουθεί τον άγριο πιστολέρο Σαββίδη στον αγωνιστικό χώρο και στη συνέχεια τον άφησε και να φύγει”.\nΗ εφημερίδα της Φραγκφούρτης εκτιμά ότι “το χάος” που προκλήθηκε “είναι καταστροφή για τον Αλέξη Τσίπρα. Η κυβέρνησή του ήθελε να πατάξει επιτέλους την εκτεταμένη βία στο ελληνικό επαγγελματικό ποδόσφαιρο. Τώρα της είναι εξαιρετικά άβολο το γεγονός ότι ο Σαββίδης (…), ο οποίος δεν είναι μόνο κομματικός φίλος του Βλαντιμίρ Πούτιν, αλλά σύμφωνα με δικές του δηλώσεις αντιλαμβάνεται τον εαυτό του ως ‘λομπίστα της Ελλαδας στη Ρωσία και της Ρωσίας στην Ελλάδα’, βρίσκεται κοντά ειδικά στην κυβέρνηση του Τσίπρα, η οποία φιλοδοξούσε να γίνει η κυβέρνηση της κάθαρσης”, σχολιάζει η FAZ.\nΤις εξελίξεις στον χώρο του ελληνικού ποδοσφαίρου σχολιάζει και η Tageszeitung. “Τρέχει το 89′ λεπτό του αγώνα μεταξύ ΠΑΟΚ και ΑΕΚ. Το σκορ είναι 0 – 0. (…) Μπαίνει γκολ. Ο διαιτητής σφυρίζει οφσάιντ. Αυτό που ακολουθεί δεν έχει προηγούμενο. Ο Ιβάν Σαββίδης (…) εισβάλλει στον αγωνιστικό χώρο και απειλεί τον διαιτητή. Το περίστροφο που κρέμεται στη ζώνη του μετατρέπει τη διαμαρτυρία του σε τρομοκρατία. Οι διαιτητές φοβούνται, διακόπτουν το παιχνίδι και καταφεύγουν στα αποδυτήρια. Εκεί αλλάζουν την απόφασή τους. Το γκολ θα μετρήσει τελικά, φέρεται να είπε μετά ο διαιτητής. Κανείς δεν ξέρει τι ακριβώς έγινε. Το ελληνικό ποδόσφαιρο βρίσκεται για άλλη μια φορά σε κρίση”, σχολιάζει η εφημερίδα του Βερολίνου.\nΑυστηρό μήνυμα Κοτζιά προς την Τουρκία


ΣΤΕΦΑΝΑ ΓΑΜΟΥ ΧΕΙΡΟΠΟΙΗΤΑ ΕΡΜΙΟΝΗ – Lena Gamos Shop\nΌμορφα, αντικέ, ξύλινα στεφανάκια.\nΦτιαγμένα από παλαιωμένο ξύλο, με τρεις χρυσές χάνδρες στο πλάι.\nΠίσω δύο ρομαντικές δαντέλες και ιβουάρ τρέσσα τα στολίζουν και τα ενώνουν μεταξύ τους.\nΟι κορδέλες μπορούν να αλλάξουν σε οτιδήποτε θέλετε.\nΌτι πρέπει για απλούς, ρουστίκ γάμους και για ζευγάρια που λατρεύουν το παραδοσιακό.\nΣΤΕΦΑΝΑ ΓΑΜΟΥ ΧΕΙΡΟΠΟΙΗΤΑ ΕΡΜΙΟΝΗ ποσότητα\nΚατηγορίες: ΛΟΥΛΟΥΔΙΑ – ΞΥΛΟ – ΔΕΡΜΑ, ΡΟΥΣΤΙΚ – ΠΑΡΑΔΟΣΙΑΚΑ\nΣΤΕΦΑΝΑ ΓΑΜΟΥ ΧΕΙΡΟΠΟΙΗΤΑ ΑΘΗΝΑΪΣ\nΣΤΕΦΑΝΑ ΓΑΜΟΥ ΧΕΙΡΟΠΟΙΗΤΑ ΧΑΛΚΗ ΣΤΕΦΑΝΑ ΓΑΜΟΥ ΧΕΙΡΟΠΟΙΗΤΑ ΑΣΗΜΙΝΑ


Προσοχή στα «Ηλεκτρονικά φροντιστήρια» - ΨΗΦΙΑΚΟ ΣΧΟΛΕΙΟ\nΠροσοχή στα «Ηλεκτρονικά φροντιστήρια»\nΤην προσοχή των γονέων σχετικά με τη λειτουργία «ηλεκτρονικών φροντιστηρίων» που παραδίδουν μαθήματα εξ αποστάσεως, μέσω διαδικτύου εφιστά ο Συνήγορος του Καταναλωτή.\nΈπειτα από καταγγελίες καταναλωτών, ο Συνήγορος Ευάγγελος Ζερβέας, διενήργησε αυτεπάγγελτη έρευνα και διαπίστωσε την ύπαρξη, στο διαδίκτυο, τουλάχιστον 15 παρόχων εξ αποστάσεως φροντιστηριακής εκπαίδευσης. Από την έρευνα προέκυψαν τα εξής:\n- Σε κανένα από τα ηλεκτρονικά φροντιστήρια που ελέγχθηκαν δεν έχει χορηγηθεί η προβλεπόμενη από τον νόμο άδειας ίδρυσης και λειτουργίας.\n- Τα ηλεκτρονικά φροντιστήρια φαίνεται να αξιοποιούν την ανωνυμία που τους εξασφαλίζουν οι εξ αποστάσεως συναλλαγές μέσω διαδικτύου, αφού κατά κανόνα δίνουν στο κοινό ανεπαρκέστατα στοιχεία επικοινωνίας (συνήθως μόνο έναν αριθμό τηλεφώνου ή μία διεύθυνση ηλεκτρονικού ταχυδρομείου), καθιστώντας κατ’ αυτό τον τρόπο εξαιρετικά δύσκολη υπόθεση τη διαδικασία του εντοπισμού και του ελέγχου τους.\n- Υπό τέτοιες συνθήκες, δεν μπορεί να διακριβωθεί ούτε εάν οι διδάσκοντες σε αυτά κατέχουν τα νόμιμα επαγγελματικά προσόντα, καθώς και την προβλεπόμενη άδεια διδασκαλίας.\n- Διαφημίζεται, επίσης, συχνά η παροχή φροντιστηριακής στήριξης σε μαθητές και του Δημοτικού, παρανόμως όμως, δεδομένου ότι τα φροντιστήρια δημοτικής εκπαίδευσης έχουν εδώ και πολλά χρόνια (από το 1977) καταργηθεί.\nΟ Συνήγορος καλεί τους γονείς να απευθύνονται στις κατά τόπους Περιφερειακές Διευθύνσεις Δευτεροβάθμιας Εκπαίδευσης προκειμένου να ενημερώνονται σχετικά με τη νομιμότητα της λειτουργίας των ηλεκτρονικών φροντιστηρίων, στα οποία θέλουν να εγγράψουν τα παιδιά τους. Συστήνει, επίσης, στους γονείς να γνωρίζουν τους εκπαιδευτικούς που διδάσκουν ηλεκτρονικά στα παιδιά τους, όπως επίσης εάν κατέχουν σχετική άδεια διδασκαλίας σε ισχύ. Σημειώνεται ότι τα πορίσματα της έρευνας κοινοποιήθηκαν στο υπουργείο Παιδείας.\nΕτικέτες Εκπαιδευτικά Νέα, Νέα\nΗ ΜΥΣΤΗΡΙΩΔΗΣ ΝΗΣΟΣ – Ιούλιος Βέρν\nΤο Μυστήριο της Βάπτισης και ο νηπιοβαπτισμός: Γιατί βαπτίζονται τα παιδιά ενώ δεν έχουν επίγνωση;


Τα κατά Μάρκον: Αυγούστου 2010\nΚΑΛΑΜΟΣ – ΚΑΣΤΟΣ: Εγκατάλειψη\nΔυο νησιά στην εσχατιά της Λευκάδας. Δυο νησιά που μέχρι πρότινος δεν τα συμπεριελάμβαναν ούτε στο χάρτη του νομού της Λευκάδας.\nΔυο νησιά ξεχασμένα από την εξουσία του νομού, που τα θυμάται μόνο, όπως και τα περισσότερα χωριά της Λευκάδας, κάθε εκλογές. Τότε περισσεύουν τα λόγια και οι υποσχέσεις…\nΜε τις νέες ρυθμίσεις του Καλλικράτη, τα δυο νησιά συμπεριελήφθησαν στο νέο δήμο Λευκάδας. Εδώ βεβαίως υπάρχει ένας … παραλογισμός.\nΟ Κάλαμος, των άνω των τετρακοσίων κατοίκων, δεν αποτελεί δημοτική κοινότητα και εκλέγει τριμελές τοπικό συμβούλιο.\nΟ Καστός, των πενήντα κατοίκων, αποτελεί δημοτική κοινότητα και εκλέγει πενταμελές συμβούλιο, ίσως και αντιδήμαρχο… Είπατε κάτι;\nΒρέθηκα στον Κάλαμο και στον Καστό τούτο το μήνα, όχι για διακοπές, πολύ θα το ήθελα. Σε κάθε περίπτωση, έστω και για μια ημέρα κάθε φορά, το ταξίδι άξιζε τον κόπο.\nΟ Καστός είναι ένα πολύ όμορφο νησί και, σε ότι αφορά στις παραλίες του, πλούσιος. Ο μοναδικός οικισμός φιλοξενεί περίπου 40 μόνιμους κατοίκους, αλλά το καλοκαίρι, τα σπίτια γεμίζουν κόσμο.\nΤο νησί αποτελεί ένα μοναδικό μέρος να ηρεμήσει κανείς, μια ευκαιρία να αδειάσει το μυαλό από τον θόρυβο της πόλης και να ξεχαστεί ακούγοντας μόνο τα πουλιά, τα τζιτζίκια και το κύμα.\nΔεκάδες ορμίσκοι με κατακάθαρα νερά και όμορφες ακτές, δημιουργούν ιδανικά καταφύγια στον παραθεριστή. Ιδανικός πάει να πει για θαλάσσιο τουρισμό και κατασκηνωτές.\nΕίναι ένα μακρόστενο νησί (11- 12 χιλιόμετρα μήκος) κατάσπαρτο από ελιές. Ο ελαιώνας εδώ είναι ένα μνημείο πολιτιστικής κληρονομιάς. Δέντρα πανέμορφα, αιωνόβια και γόνιμα, παρά την ηλικία τους. Κορμοί τεράστιοι, σμιλεμένοι από τον χρόνο που συναγωνίζονται σε ηλικία τις ξερολιθιές.\nΜου έκανε μεγάλη εντύπωση η «υγεία» των δέντρων. Είναι «ζωντανά» και καταπράσινα με πλούσιο και εμφανώς υγιές φύλλωμα. Δεν ξέρω αν είναι το είδος της ελιάς ή το νησί που κάνουν τη διαφορά, σε κάθε περίπτωση όμως είναι κάτι που δεν μένει απαρατήρητο.\nΑν θελήσεις να ζήσεις μόνιμα στο νησί, τόσο κοντινό μα συνάμα και τόσο μακρινό, πρέπει να προϋπολογίσεις κάτι έως αρκετά παραπάνω στα έξοδά σου.\nΔεν ισχυρίζομαι ότι ο Καστός είναι ένα νησί με ακριβές τιμές στο φαγητό ή στην παροχή υπηρεσίας. Θα έλεγα μάλιστα ότι είναι φτηνότερος από τα περισσότερα τουριστικά μέρη της Λευκάδας. Στο κάτω της γραφής ο επισκέπτης δεν θα πάθει δα και κάτι αν πληρώσει ελάχιστα παραπάνω στον ύπνο ή στο φαί του π.χ. (νοστιμότατο και «σπιτικό» παρεμπιπτόντως).\n► Παραμονή Δεκαπενταύγουστου πήγαμε στον Καστό. Πάει να πει την πλέον τουριστική ημέρα της χρονιάς. Και όμως. Για να γυρίσουμε έπρεπε να πάρουμε θαλάσσιο ταξί ή να αγγαρέψουμε κάποιο φίλο να μας πάει με το σκάφος του, ίσαμε τον Κάλαμο, για το απογευματινό δρομολόγιο προς Μύτικα, όπερ και εγένετο.\nΤο μοναδικό δρομολόγιο από και προς Μύτικα δεν εξυπηρετεί ημερήσιους επισκέπτες. Αυτό διότι το καΐκι φεύγει από το Μύτικα το μεσημέρι (11 περίπου) προς Καστό και επιστρέφει το … πρωί (6: 40) από Καστό προς Μύτικα !!!\nΕπιδοτούμενο δρομολόγιο βεβαίως μα σε κάθε περίπτωση ελάχιστα εξυπηρετικό.\n(Στο site της Νομαρχιακής αυτοδιοίκησης, στις «θαλάσσιες συγκοινωνίες» εμφανίζεται μια ιδανική εικόνα δρομολογίων, η οποία απέχει παρασάγγας από την πραγματικότητα)!\nΒεβαίως υπάρχει και η εξυπηρέτηση ενός θαλάσσιου ταξί μα θαρρώ πως κάθε μέρος είναι προσιτό αν έχεις χρήματα για χάλασμα. Δεν είναι αυτό το ζητούμενο έτσι δεν είναι; Για τους κατοίκους μιλώ και για τους μη πλούσιους επίδοξους επισκέπτες.\n► Ο μόνιμος κάτοικος που είναι υποχρεωμένος να κάνει ταξίδι στο Μύτικα για τα ψώνια του, ελάχιστα πράγματα μπορεί να προμηθευτεί από το χωριό, χάνει και χρόνο και χρήμα. Το καλοκαίρι αυτό μπορεί να είναι και ευχάριστο. Το χειμώνα όμως; Είναι φορές που οι άνθρωποι αποκλείονται για ημέρες από τους ανέμους.\n► Ο επίδοξος κατασκευαστής ενός σπιτιού πρέπει να υπολογίσει μεγαλύτερο κόστος γιατί μόνο η μεταφορά μιας μπετονιέρας π.χ (κάτι δύσκολο μα παράδειγμα φέρνω) κοστίζει …700 περίπου ευρώ. Το ίδιο και η μεταφορά υλικών που δεν έρχονται βεβαίως με το δρομολόγιο, βάλτε να έχετε…\n► Τα δημόσια έργα δύσκολα βρίσκουν εργολάβους που δέχονται να πάνε στο νησί και οι προϋπολογισμοί των έργων είναι αρκετά μεγαλύτεροι. Άρα με τα ίδια χρήματα το έργο που τελικά γίνεται, είναι το μισό στον Καστό από ότι στη Λευκάδα…\n► Σε θέματα αστυνόμευσης και υγείας τα προβλήματα είναι τεράστια και δυσεπίλυτα.\n► Σε θέματα καθαριότητας επίσης, παρά τις προσπάθειες των κατοίκων, υπάρχουν δυσκολίες. Τα σκουπίδια περισυλλέγονται, όσα περισυλλέγονται, και καίγονται, δυστυχώς, σε τακτά χρονικά διαστήματα, με ότι αυτό συνεπάγεται για το οικοσύστημα.\nΜια διαπίστωση που μπορείς να κάνεις αμέσως στο νησί είναι η αντιπαράθεση μεταξύ των κατοίκων. «Κακό χωριό τα λίγα σπίτια», σύμφωνοι, όμως καλό θα είναι δέκα ψυχές που ζουν εκεί να φιλιώσουν, για το καλό το δικό τους πάνω από όλα. Τώρα πια οι «εξουσίες» μεταφέρονται αλλού, άλλοι θα αποφασίζουν για αυτούς, ίσως χωρίς αυτούς, άρα… Άρα, φιλιώστε αδέλφια γιατί ο «εχθρός» ετοιμάζεται να κάνει απόβαση !!!\nΟ Κάλαμος είναι ένα νησί με πολλές ιδιαιτερότητες. Είναι μικρό σε έκταση με ένα βουνό που φτάνει τα 780 μέτρα, έχει ένα πυκνό και μεγάλο δάσος και πολλές μικρές και απομονωμένες παραλίες για μπάνιο. Είναι κατάλληλο για απομόνωση, περπάτημα και ηρεμία.\nΤα χωριά του νησιού, πνιγμένα στο πράσινο, και ο Κάλαμος, το μεγαλύτερο, από το οποίο πήρε το όνομά του το νησί, δεν αποτελεί εξαίρεση. Ακόμα και στο λιμάνι υπάρχουν πλατάνια.\nΣτο λιμάνι εντοπίζεται το επίκεντρο της νυχτερινής ζωής του νησιού, αφού εκεί στήθηκαν τα μαγαζιά για διασκέδαση και φαγητό.\nΗ πιο κοντινή παραλία στο χωριό Κάλαμος είναι η Αγραπιδιά που έχει άσπρο βότσαλο και βαθιά, γαλάζια νερά. Βρίσκεται σε απόσταση δέκα λεπτών με τα πόδια από το λιμάνι και την προτιμούν οι περισσότεροι κάτοικοι του Καλάμου, ενώ υπάρχει και μια ταβέρνα για τους πεινασμένους.\nΈνα εντυπωσιακό πευκόδασος\nΟ Κάλαμος είναι ο παράδεισος του πεζοπόρου και η ενδεικνυόμενη διαδρομή είναι φυσικά ο δρόμος που ενώνει τον Κάλαμο με τον έτερο κατοικήσιμο χωριό του νησιού, την Επισκοπή, που τον χειμώνα φιλοξενεί ελάχιστους ανθρώπους.\nΑνάμεσα στα δύο αυτά χωριά υπάρχει ένα εντυπωσιακό πευκοδάσος, που ο επισκέπτης διασχίζει εύκολα με τα πόδια. Η διαδρομή από το ένα χωριό στο άλλο είναι μόνο μιάμιση ώρα. Η περιοχή γύρω από την Επισκοπή έχει πολλή υγρασία οπότε η βλάστηση εδώ είναι οργιώδης.\nΠερπατώντας σε αυτή τη διαδρομή φτάνεις στο Κάστρο.\nΤο Κάστρο είναι ένας οικισμός που ζει μόνο το καλοκαίρι και έχει πάρει το όνομά του από το πανέμορφο και παρατημένο κάστρο που υπάρχει εκεί. Πρόκειται για ένα από τα ελάχιστα καστρομονάστηρα, με μεγάλη και δυστυχώς άγνωστη ιστορία. Περιμένει υπομονετικά την αξιοποίησή του, όπως τόσα και τόσα άλλα στον τόπο μας!\nΔίπλα ακριβώς βρίσκεται το εκκλησάκι του Αγίου Γεωργίου που χτίστηκε το 1854, είναι πεντακάθαρο και περιποιημένο.\n► Η κατάσταση σε ότι αφορά στην καθαριότητα είναι απαράδεκτη. Έχει ξεφύγει από κάθε έλεγχο. Η πρώτη εντύπωση του επισκέπτη είναι ότι πρόκειται για ένα βρώμικο νησί. Όπου και να κοιτάξεις βλέπεις σκουπίδια. Καμιά πολιτική περισυλλογής δεν φαίνεται να υπάρχει. Φυσικά είναι αστείο να αναφερθώ καν σε αποχετεύσεις και βιολογικό καθαρισμό… Κρίμα!\n► Δεν υπάρχει χωροταξικός σχεδιασμός. Όποιος θέλει χτίζει όπου θέλει και όπως θέλει. Το νησί όμως έχει προβλήματα κατολισθήσεων. Ποιος θα προστατεύσει τους κατοίκους;\n► Ο Κάλαμος διαθέτει ένα σπάνιο πευκόδασος (δυο – τρία τέτοια υπάρχουν ή έχουν απομείνει στην Ελλάδα). Το δάσος αγκαλιάζει ένα μεγάλο μέρος του νησιού (αυτό που βλέπει προς την Αιτωλοακαρνανία) με τα δέντρα να φτάνουν ίσαμε τη θάλασσα.\nΕίναι πανέμορφο και … απροστάτευτο! Οι δεκάδες μικρές και πανέμορφες παραλίες, κάτω και δίπλα του, κατακλύζονται το καλοκαίρι από κατασκηνωτές. Η κατασκήνωση βεβαίως απαγορεύεται αλλά στην Ελλάδα ζούμε… Το νησί δηλαδή εξαρτάται από ένα σπίρτο ενός ασυνείδητου ή ενός προβοκάτορα! Γιατί σχεδιασμός και πρόγραμμα για δασοπροστασία δεν υπάρχουν στο νησί. Δυστυχώς δεν έχει ενταχθεί και στο πρόγραμμα NATURA 2000, να είχε μια ελπίδα. Θαρρώ πρέπει, σε κάθε περίπτωση, να γίνει προσπάθεια ένταξης του. Για να έχει αποτέλεσμα η ένταξη στο σύστημα NATURA βεβαίως, απαιτείται η δημιουργία φορέα διαχείρισης, κάτι που παραμένει ζητούμενο χρόνια τώρα… Γιατί χωρίς τη δημιουργία φορέα διαχείρισης … NATURA να φύγουμε…\n► Οι υποδομές στο νησί παραμένουν ακόμη ζητούμενο. Το αλιευτικό καταφύγιο π.χ. είναι ικανό για να φιλοξενήσει μεγάλο αριθμό τουριστικών σκαφών, δεν διαθέτει όμως καμιά υποδομή και αυτό αποτελεί έλλειμμα. Δεν είναι χαρακτηρισμένο λιμάνι, άρα δεν έχει ζώνη λιμένα, άρα δεν μπορεί να ελλιμενίζει σκάφη και να προσφέρει υπηρεσίες. ( Θα μου πείτε: εδώ δεν είναι λιμάνι η Βασιλική !)\nΗ θάλασσα δεν αστυνομεύεται επαρκώς, και πως θα γινόταν άλλωστε, και τα σκάφη αδειάζουν τα απόνερά τους μόλις ξεμπουκάρουν…\n► Στο νησί και κυρίως στο χωριό Κάλαμος, κυκλοφορούν περίπου εκατό (ναι, καλά διαβάσατε, εκατό) αυτοκίνητα, και δεν ξέρω πόσα μηχανάκια!\nΑδιανόητο κατά την άποψή μου για ένα τόσο μικρό χωριό. Αντιλαμβάνομαι ότι οι ανηφορικοί δρόμοι δεν είναι ότι καλύτερο για τους ηλικιωμένους, μα λύσεις υπάρχουν. Ένα Mini Βus θα διευκόλυνε την κατάσταση με κάποια δρομολόγια από και προς το λιμάνι, έτσι που να απαγορευτεί η κυκλοφορία των Ι.Χ.\n► Αστυνομικό δεν βρίσκεις στο νησί ούτε τους καλοκαιρινούς μήνες. Υποτίθεται ότι είναι υπό την σκέπη του ΑΤ Μύτικα, όμως ότι και αν συμβεί είναι πιο γρήγορη η πρόσβαση από τη Λευκάδα, με τη βοήθεια του σκάφους του Λιμενικού, παρά από το Μύτικα, καθόσον δεν υπάρχει ταχύπλοο. Το ίδιο ισχύει και σε ότι αφορά στα θέματα υγείας.\n► Δεν υπάρχει παιδική χαρά, γήπεδο ποδοσφαίρου (ένα που θεωρείται γήπεδο, είναι απαράδεκτο) και μπάσκετ.. Κι όμως. Το καλοκαίρι το χωριό Κάλαμος και το νησί γεμίζουν από παιδιά που πρέπει να έχουν μια διέξοδο.\nΓια πολιτισμό ας μη μιλήσω. Τόσα χρόνια Γιορτές Λόγου και Τέχνης στη Λευκάδα, τόσα χρόνια Φολκλόρ, μια εκδήλωση, ένα συγκρότημα έστω, δεν είδε το νησί!\nΕίναι φανερό πως δεν έχω καλύψει τα θέματά μου σε ότι αφορά στα δυο νησιά. Ο χώρος είναι περιορισμένος και τα προβλήματα πολλά. Θέλω να τελειώσω με τούτο.\nΕίμαστε υποχρεωμένοι να ζήσουμε με τη μονοκαλλιέργεια του τουρισμού, γιατί οι πολιτικές των μεταπολιτευτικών κυβερνήσεων εκεί μας έστρεψαν. Για να ζήσουμε με αυτό, πρέπει να προστατεύσουμε τον βαρύ οπλισμό μας, που είναι η φύση. Πρέπει να δημιουργήσουμε υποδομές ώστε να δεχόμαστε όλο και περισσότερους και όλο και καλύτερους επισκέπτες. Πρέπει να δώσουμε τη δυνατότητα στους επισκέπτες να μπαίνουν και να βγαίνουν απρόσκοπτα από τα νησιά και όχι να αισθάνονται αποκλεισμένοι. Άρα πρέπει τα δρομολόγια να γίνουν καλύτερα.\nΦοβούμαι πως δεν το κάνουμε.\nΟ «Καλλικράτης» βρίσκεται προ των πυλών. Οι κάτοικοι από τα μακρινά χωριά του νομού και τα ακόμη πιο μακρινά νησάκια, όπως ο Κάλαμος και ο Καστός, όσοι απόμειναν δηλαδή από τη «μανία» του «Καποδίστρια», διατηρούν κάποιες κρυφές ελπίδες ότι η εξουσία, επιτέλους, θα τους προσέξει.\nΦοβούμαι πως, αν δεν στραφούν σε ικανούς ανθρώπους, που έχουν όραμα, συνέπεια και προοπτική, αν ανακυκλώνουν πεισματικά φθαρμένους και ασυνεπείς «ηγέτες», αν ψηφίζουν με κλειστά μάτια γιατί έτσι επιτάσσει το κόμμα τους, θα βγουν για άλλη μια φορά χαμένοι. Μόνο που τούτη η φορά θα είναι και το «κύκνειο άσμα» τους…\nΑναρτήθηκε από Markos Nikitakis στις 8/27/2010 10:08:00 π.μ. 1 σχόλιο: Σύνδεσμοι σε αυτήν την ανάρτηση\nΕίναι αυτονόητο πως σε μια ευνομούμενη πολιτεία ισχύει η ίση μεταχείριση των πολιτών. Είναι αυτονόητο ότι διαφορετικές συμπεριφορές σε ομάδες πολιτών, παραπέμπουν σε ρατσισμό και περιθωριοποίηση. Με τον όρο πολίτης εννοώ τον κάτοικο της πόλης, του νησιού μα και τον επισκέπτη, της μιας ή των περισσότερων ημερών, ασχέτως εθνικότητας.\nΜου καταγγέλθηκε από φίλη αναγνώστρια, μα το έχω διαπιστώσει «ιδίοις όμμασι», πως οι αρμόδιες Αρχές για την τήρηση της οδικής τάξης, γράφουν τα αυτοκίνητα με ξένες πινακίδες και αφήνουν τα «δικά μας». Είναι τουλάχιστον γελοίο στην παραλία π.χ., να βλέπεις παράνομα παρκαρισμένα δέκα αυτοκίνητα και δύο μόνο να έχουν υποστεί τις συνέπειες της παρανομίας, αυτά με τις ξένες πινακίδες! Αυτό δεν είναι εικόνα που μπορεί να δεχτεί εύκολα ο καθένας.\nΞέρω, ξέρω. Αυτό «συμβαίνει και εις Παρισσίους»! Όπου και να πας, οι αρχές γράφουν κατά προτεραιότητα τους «ξένους».\nΓιατί όμως; Είναι μήπως περισσότερο επικίνδυνοι; Είναι μήπως παραβάτες στο τετράγωνο; Πίνουν τον καφέ τους τσάμπα; Έχουν τη χωρίστρα τους ανάποδα; Τι ακριβώς συμβαίνει;\nΥπάρχουν άνωθεν εντολές για αυτές τις διακρίσεις ή μήπως σου λέει το όργανο « αφού θα σβηστεί έτσι κι αλλιώς η κλήση, γιατί να κουράζομαι και να γίνομαι κακός;»\nΣε κάθε περίπτωση, είναι ντροπή και δεν τιμά κανένα, στέλεχος ή όργανο, μια τέτοια συμπεριφορά.\nΘέλω να ξαναγράψω για τα Parking της πόλης. Θέλω να τονίσω ξανά την αναγκαιότητα της σωστής λειτουργίας τους. Υπάρχουν τρία τουλάχιστον Parking στην περίμετρο της πόλης. Ένα στο Δημαρχείο, ένα στην ανατολική παραλία και ένα στο ΚΤΕΛ, για να μην πω δύο. Υπάρχει και το αχούρι απέναντι από το Τελωνείο, μην το ξεχνάμε και χωρά κάμποσα αυτοκίνητα.\nΑν εξαιρέσουμε το τελευταίο, τα άλλα είναι συνήθως άδεια. Είναι αδιανόητο αυτό, την ίδια στιγμή που οι δρόμοι της πόλης παρουσιάζουν τραγική εικόνα διπλο - τριπλοπαρκαρίσματος.\nΤο Parking στο ΚΤΕΛ έγινε, και μας κόστισε τα μαλλιοκέφαλά μας ( χωρίς κανένας αρμόδιος να απαντά στο γιατί τόσο κόστος), για να παρκάρουν μεγάλα αυτοκίνητα. Πάει να πει φορτηγά και λεωφορεία. Στο Θεό που πιστεύετε, πείτε μου.\nΕίναι δυνατόν τα τουριστικά λεωφορεία να παρκάρουν στην παραλία;\nΕίναι νόμιμο και εν τέλει λογικό, πούλμαν να κλείνουν την ορατότητα παρκάροντας , καταμεσής του δρόμου, έξω από το πρώην ΞΕΝΙΑ;\nΥπάρχουν αρχές να τηρήσουν την τάξη ή κλείνουν τα μάτια σε μια εξόφθαλμη παρανομία;\nΠρέπει να σκοτωθεί κάποιος σε τούτο τον τόπο για να κάνουμε το αυτονόητο; Πρέπει να φτάσει ο κόμπος στο χτένι για να δραστηριοποιηθούμε; Ας απαντήσει ένας αρμόδιος επιτέλους για το θέμα. Αν είναι νόμιμο το παρκάρισμα εκεί, ζητώ ταπεινά συγνώμη. Αν όμως, όπως νομίζω και όπως είναι λογικό και αυτονόητο, είναι παράνομο, ας κάνουν κάτι. Ας βάλουν σε πρώτη φάση λίγο κολλύριο στα μάτια τους, γιατί δεν καλοβλέπουν εσχάτως…\nΖούμε στην μονοκαλλιέργεια του τουρισμού.\nΖούμε στη σκιά των μέτρων που επέβαλε η ελληνική κυβέρνηση, μετά την υπογραφή του μνημονίου μεταξύ αυτής και της περιβόητης τρόϊκα ( ΔΝΤ – Ε.Ε. - Ε.Κ.Τ. ). Ένα μνημόνιο το οποίο αποτελεί την πηγή μιας επίθεσης - άνευ προηγουμένου σε ένταση και έκταση - στα εργασιακά και λαϊκά δικαιώματα, σαρώνοντας κατακτήσεις ενός αιώνα και προδιαγράφοντας ένα πολύ ζοφερό μέλλον για όλους εμάς και τα παιδιά μας.\nΚινδυνεύουμε με ολοκληρωτική καταστροφή και αντί να προστατεύσουμε το περιβάλλον το οποίο έχουμε ως όπλο για τον τουρισμό, αντί να βελτιώσουμε τις υπηρεσίες που παρέχουμε, αντί να βάλουμε «νερό στο κρασί μας», παραμένουμε απαθείς και περιμένουμε το θαύμα που θα μας γλιτώσει.\nΩς αρμόδιοι, υποθηκεύουμε το μέλλον των πολιτών και των παιδιών μας, χωρίς αιδώ και την ίδια ώρα θεωρούμε τους εαυτούς μας σωτήρες του τόπου, ήρωες, αγωνιστές και δεν συμμαζεύεται!\nΟ μελλοντικός δικαστής θα μας καταδίκαζε όλους να ζούμε αιωνίως στις χωματερές που έχουμε δημιουργήσει ή θα μας έκαιγε με προσάναμμα τα ανακυκλώσιμα υλικά που έχουμε πετάξει!\nΕίναι τραγική η εικόνα της πόλης και του νησιού γενικότερα σε ότι αφορά στην καθαριότητα. Δεν θυμάμαι ποτέ χειρότερη εικόνα τα τελευταία χρόνια. Δεν ξέρω τι ακριβώς φταίει, το χρήμα ή η διάθεση των αρχών μα ότι και να συμβαίνει είναι απαράδεχτο και πρέπει να μας απασχολήσει γενικότερα.\nΤο σκουπίδι μας έχει πνίξει. Τα πρανή των δρόμων, οι αλάνες, οι υπαίθριοι χώροι, οι παραλίες, δίνουν την εικόνα ΧΑΔΑ.\nΟι κάδοι, άπλυτοι τα τελευταία πολλά χρόνια, αποκρουστικοί και επικίνδυνοι να τους πλησιάσεις.\nΟι σακούλες παραμένουν έξω από αυτούς, οι περισσότερες σκισμένες από τις γάτες με διασκορπισμένο το περιεχόμενό τους.\nΓια τα ογκώδη αντικείμενα ουδέποτε υπήρξε πολιτική περισυλλογής. Έτσι όποιος θέλει τα πετά όπου θέλει, ότι ώρα θέλει, χωρίς να ρωτήσει κανένα.\nΤι να φταίει για αυτό το χάλι άραγε;\nΖούμε προεκλογική αυτοδιοικητική χρονιά. Το γεγονός ότι οι περισσότεροι νυν δήμαρχοι δεν θα είναι υποψήφιοι στις επερχόμενες εκλογές, λέτε να παίζει ρόλο;\nΒλέπετε, σε τούτο τον τόπο πρέπει να περιμένουμε την προεκλογική περίοδο, για να δούμε κάποιο σοβαρό έργο, σκούπα στο δρόμο, καθαριότητα, διαφημιστικό -προπαγανδιστικό φυλλάδιο στο λογαριασμό του νερού. Αν οι δήμαρχοι είναι εκ νέου υποψήφιοι εννοείται…\nΚάποιοι άνθρωποι για πάρα πολλά χρόνια κυριολεκτικά «φάγαμε τα λυσσακά μας» προκειμένου λάβει σάρκα και οστά η αναγκαιότητα που λέγεται ΑΝΑΚΥΚΛΩΣΗ. Πριν λίγα χρόνια υλοποιήθηκε και στην πόλη μας, δεν λέω στο νησί γιατί αυτό παραμένει ζητούμενο ακόμη, όχι επειδή πείστηκαν οι αρχές για την αναγκαιότητά της, μα γιατί φοβήθηκαν τη ράβδο και τα πρόστιμα της Ε.Ε.\nΕίναι φυσικό πως όταν υποχρεώνεσαι να υλοποιήσεις κάτι που δεν πολυπιστεύεις, δεν το παλεύεις σωστά και δεν το «σπρώχνεις».\nΈτσι η εικόνα των μπλε κάδων στην πόλη είναι για γέλια και για κλάματα. Εξαφανισμένοι από προσώπου γης, έτσι που να καψονάρεσαι για να πετάξεις τα ανακυκλώσιμά σου, παραμένουν περίπου άδειοι όταν δίπλα τους οι κανονικοί κάδοι είναι γεμάτοι με ανακυκλώσιμα υλικά.\nΗ περισυλλογή των ανακυκλωμένων απορριμμάτων εξακολουθεί να είναι από προβληματική έως ανύπαρκτη. Οι χωματερές δέχονται τόνους ανακυκλωμένων υλικών τα περισσότερα των οποίων θα παραμείνουν εκεί για δεκάδες δεκάδων χρόνια, μολύνοντας το υπέδαφος και τον υδροφόρο ορίζοντα.\nΟ δήμος της Λευκάδας έχει κάνει μελέτη για την κατασκευή εργοστασίου μηχανικής διαλογής των απορριμμάτων, η χρηματοδότηση είναι ζητούμενο, και … η ζωή σταματά εδώ !!! Ο δήμαρχος έκανε θαρρεί το χρέος του άρα τι να την κάνεις την ανακύκλωση… Θα λυθεί μελλοντικά το πρό λημα μια και καλή!\nΈως την υλοποίηση του έργου, ε! ας πετάμε στο ΧΑΔΑ τα ανακυκλώσιμα, δεν χάλασε ο κόσμος…\n3. ΔΙΑΥΛΟΣ ΚΑΙ ΣΚΟΥΠΙΔΙΑ\nΌποιος αποφασίσει να διασχίσει το δίαυλο προς Λυγιά πρέπει προηγουμένως να συμβουλευτεί την ΕΜΥ και να μάθει αν φυσήξει και από πού. Γιατί αν περάσει και δεν υπολογίσει σωστά τον αέρα, για ένα χιλιόμετρο περίπου πρέπει να κρατήσει την αναπνοή του. Η μπόχα από τα σκουπίδια είναι ανυπόφορη! Προτιμάς να σκάσεις χωρίς αέρα παρά να ζήσεις αυτό το μαρτύριο!\nΜπράβο μας. Αυτή την εικόνα δίνουμε στους θαλάσσιους κυρίως επισκέπτες μας που, φεύγοντας από την πολυτελή και τεράστια μαρίνα της πόλης με το ιστιοπλοϊκό ή το όποιο σκάφος τους, αποφασίζουν να περάσουν το δίαυλο. Μπράβο μας. Ωραία διαφήμιση κάνουμε στον τόπο μας. Μπράβο στις αρχές που τόσα χρόνια την καυτή πατάτα της διάθεσης των απορριμμάτων, την έχουν κάμει σκυτάλη σε μια σκυταλοδρομία της ντροπής.\nΚαμαρώστε κύριοι που διαχειριστήκατε τις τύχες τούτου του τόπου τα τελευταία χρόνια τα έργα σας. Μιλήστε μας υποψήφιοι δήμαρχοι και αντιπεριφερειάρχες του Καλλικράτη, που είχατε αξιώματα στην αυτοδιοίκηση τις τελευταίες τετραετίες ή επιθυμείτε να αποκτήσετε, για το έργο σας. Καμαρώστε για έργα που δεν εντάχθηκαν στο ΕΣΠΑ, για δρόμους της ντροπής, για χρεωμένα κτίρια (εμείς πληρώνουμε, προίκα θα τα πάρουν άλλοι…), για θάρρος που μόλις ξεσκονίσατε και βγάλατε από το ντουλάπι σας. Ζητήστε μας ξανά την ψήφο σας για να αποπερατώσετε το θεάρεστο έργο σας. Θα σας πάω μια βόλτα στο σκουπιδότοπο έτσι για να δείτε την κληρονομιά που αφήσατε στα παιδιά μας , στα παιδιά σας!\nΜάλλον όχι! Τι θα καταλάβετε έτσι ή αλλιώς…\nΘα καλέσω τους ψηφοφόρους, πριν μπουν στην κάλπη να κάνουν μια βόλτα στο σκουπιδότοπο… Ελπίζω ότι θα καταλάβουν και θα αναλάβουν τις ευθύνες τους για τις επιλογές που έχουν κάμει…\nΑυτό που γίνεται στις κολώνες του δήμου, και όχι μόνο, Ιούλιο και Αύγουστο κυρίως, είναι για γέλια και για κλάματα. «Πετσωμένες» στην κυριολεξία από κάθε μορφής αφίσα, με φωτογραφίες γνωστών και άγνωστων καλλιτεχνών, θιάσων κ.λ.π., μας θυμίζουν την κουλτούρα μας, την παιδεία μας, τα χάλια μας εν τέλει.\nΓια μια και μόνη παράσταση, γεμίζουν δεκάδες δεκάδων κολώνες με αφίσες, οι οποίες δεν βγαίνουν μα στοιβάζονται με τις επόμενες μιας άλλης παράστασης ή πετιούνται στο δρόμο από τους επόμενους αφισοκολλητές. Και να σκεφτείτε πως αυτά τα κάνουν πολιτιστικοί σύλλογοι, πνευματικά κέντρα και όλοι οι «φορείς του πολιτισμού» στον τόπο…\nΚατόπιν των ανωτέρω παρακαλώ τους πάντες να μη διαμαρτύρονται όταν τον μήνα προ των εκλογών τα κόμματα και οι παρατάξεις κάνουν το ίδιο. Είναι τουλάχιστον υποκρισία. Στο κάτω της γραφής στις εκλογές οι αφίσες μένουν για καιρό και κάποτε – κάποτε, μερικοί ευαίσθητοι που τις κρέμασαν, τις αποκαθηλώνουν κιόλας…\nΑναρτήθηκε από Markos Nikitakis στις 8/20/2010 08:18:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Markos Nikitakis στις 8/18/2010 07:24:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑΚΗΣ ΠΑΝΟΥ: ΕΦΤΑ ΝΟΜΑ\nΑναρτήθηκε από Markos Nikitakis στις 8/16/2010 08:08:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Markos Nikitakis στις 8/12/2010 09:25:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟΙ ΦΥΛΑΚΕΣ ΤΟΥ ΩΡΩΠΟΥ\nΚοινωνιολογικό τραγούδι του "ρεμπέτη των ρεμπέτηδων" Γιώργου Μπάτη. Από τα τραγούδια μαθαίνουμε πολλές φορές τις συνθήκες διαβίωσης των κρατουμένων στις φυλακές, ή και το πως ήταν οι φυλακές διαμορφωμένες.\nΑναρτήθηκε από Markos Nikitakis στις 8/06/2010 08:29:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕνα από το πολύ όμορφα τραγούδια του Ανέστου Δεληά ή Αρτέμη.\nΑναρτήθηκε από Markos Nikitakis στις 8/06/2010 08:28:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ ΠΟΝΟΣ ΤΟΥ ΠΡΕΖΑΚΙΑ\nΠροφητικό τραγούδι του Δεληά. Πέθανε πολύ νέος από τα ναρκωτικά. Ενας από τους ελάχιστους ρεμπέτες που, πέρα από το χασίς, έπαιρνε και άλλα ναρκωτικά.\nΑναρτήθηκε από Markos Nikitakis στις 8/06/2010 08:25:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


το Γαλάτσι-ειδήσεις και άλλα ενδιαφέροντα: κατεστραμμένο εξωγήινο σκάφος ή παγόβουνο είναι η εικόνα του Google Earth\nκατεστραμμένο εξωγήινο σκάφος ή παγόβουνο είναι η εικόνα του Google Earth\nένα μυστηριώδες αντικείμενο που εντοπίστηκε στο Google Earth έχει πυροδοτήσει,για άλλη μιά φορά,τις συζητήσεις για τους εξωγήινους και τα διαστημόπλοια!\nόσοι ασχολούνται με αυτά τα θέματα επιμένουν πως αυτό που φαίνεται στο Google Earth είναι ένα διαστημόπλοιο που συνετρίβη στο απομακρυσμένο αυτό σημείο του Νότιου Ατλαντικού Ωκεανού!\nστο απομακρυσμένο νησί South Georgia στο Νότιο Ατλαντικό Ωκεανό, όπου ζουν μόνο 20 άνθρωποι!\nΟ Richard Waller, ανώτερος καθηγητής φυσικής γεωγραφίας στο Πανεπιστήμιο Keele του Ηνωμένου Βασιλείου, λέει αυτό που βλέπουμε δεν είναι τίποτε άλλο,παρά μόνο το αποτέλεσμα μιας μεγάλης χιονοστιβάδας από ένα κοντινό βουνό.\nη χιονοστιβάδα παρέσυρε ένα μεγάλο κομμάτι πάγου που κύλησε και σταμάτησε στο συγκεκριμένο σημείο.\nτα ίχνη που φαίνονται πίσω από το αντικείμενο (πάνω δεξιά), υποδηλώνουν το γλίστρημα μεγάλου κομματιού πάγου πάνω στο χιόνι για κάποια απόσταση προτού σταματήσει.\nοι λάτρεις όμως των συζητήσεων και των αναλύσεων για τους εξωγήινους επιμένουν πως αυτό που βλέπουμε είναι τα συντρίμμια ενός εξωγήινου σκάφους!\nόλα αυτά ξεκίνησαν από το κανάλι SecureTeam10 του YouTube,\nπου δημοσίευσε το βίντεο.\nμέχρι τώρα το βίντεο έχει πάνω από μισό εκατομμύριο προβολές!\nπερισσότερες πληροφορίες στο:livescience.com\nΑναρτήθηκε από galatsinews στις 9:23 μ.μ.\nΕτικέτες εξωγήινη ζωή, παγόβουνα, dailymail.co.uk, galatsinews, livescience, togalatsi


Παιδικά Βιβλία: Ιουνίου 2016\nΙστορίες με τη Λιλίκα\nΗ Λιλίκα είναι ένα γλυκύτατο κοριτσάκι ετών...62, αφού το 1954 κυκλοφόρησε η πρώτη της ιστορία από τον εκδοτικό οίκο Casterman. Δημιούργημα των Βέλγων, Marcel Marlier (εικονογράφος) και Gilbert Delahaye (συγγραφέας), η Martine, όπως είναι το αυθεντικό της όνομα, αποτέλεσε την αγαπημένη ηρωίδα πολλών γενεών σε όλο τον κόσμο.\nΓια του λόγου το αληθές, αρκεί να αναφερθεί πως το 60ο βιβλίο της σειράς κυκλοφόρησε το 2010 ενώ τα υπόλοιπα 59 είχαν ήδη σημειώσει πωλήσεις 100 εκατομμυρίων αντιτύπων στις πολλές γλώσσες που μεταφράστηκαν.\nΣτην Ελλάδα, η Martine απέκτησε το όνομα Λιλίκα όταν το 1962 κυκλοφόρησε από τις Εκδόσεις Παπαδόπουλος η πρώτη ιστορία της. Η πρώτη, από τις συνολικά 48 εκδόσεις της, συμπεριλαμβανομένων και τριών τόμων.\nΤο 2016 η Λιλίκα επιστρέφει ξανά στο πρώτο εκδοτικό της σπίτι στην Ελλάδα με έναν πολυτελή τόμο που περιέχει τρεις αγαπημένες περιπέτειες της: “Η Λιλίκα στη θάλασσα”, “Η Λιλίκα μαθαίνει χορό” και “Η Λιλίκα μαθαίνει ποδήλατο”.\nΗ Λιλίκα ανήκει στους μυθοπλαστικούς ήρωες που είχαν την τύχη να μεγαλώσουν γενιές και γενιές παιδιών. Γιατί είναι πολύ πιθανό την ίδια ιστορία που διαβάζεις εσύ σήμερα στην κόρη σου να σου την είχε διαβάσει χρόνια πριν η μαμά σου, που κι εκείνης της την είχε διαβάσει ακόμα πιο παλιά, η γιαγιά σου.\nΤι καθιστά τις περιπέτειες της Λιλίκας διαχρονικές; Αυτή ακριβώς η λέξη: “περιπέτειες”. Η Λιλίκα είναι ένα παιδί της ηλικίας της που λατρεύει να εξερευνά τον κόσμο παρέα με την αδερφή της τη Ρηνούλα, τον αδερφό της τον Γιαννάκη, τον ξάδερφο της τον Γιωργάκη και τις φίλες της. Έτσι, οι διακοπές της στη θάλασσα είναι γεμάτες από κατασκευές στην άμμο, λαχταριστά παγωτά, ψάρεμα με απόχη, βόλτα με τον γαϊδαράκο, εκδρομή με το καΐκι...ενώ ποιο παιδί δεν θα ταυτιστεί με την απόπειρα – και τις τούμπες - της Λιλίκας στην προσπάθεια της να μάθει ποδήλατο;\nΌταν μεγαλώνει λίγο η Λιλίκα μαγεύεται από το χορό και ονειρεύεται να γίνει πρίμα μπαλαρίνα. Για να κατακτήσει το όνειρο της κατανοεί πως χρειάζεται αφοσίωση και εντατική προπόνηση. (Αν πραγματικά θέλεις να μάθει το παιδί σου την ορολογία του μπαλέτου μέσα σε λίγα λεπτά, δεν έχεις παρά να του δώσεις να διαβάσει την ιστορία “Η Λιλίκα μαθαίνει χορό”).\nΣτα παραπάνω αρκεί να προσθέσουμε και την πολύ ζωντανή, πολύχρωμη, νοσταλγική εικονογράφηση του Marcel Marlier και κάπως έτσι εξηγείται το διαχρονικό, εκδοτικό φαινόμενο “Λιλίκα”!\nΑν πιστεύεις πως η μάχη με τα video games και τους μοντέρνους ήρωες είναι χαμένη, αρκεί το παιδί σου να ανοίξει τις σελίδες ενός βιβλίου που αποτυπώνει την ανεμελιά των παιδικών χρόνων, έχει γεύση κλασικού παγωτού βανίλια-σοκολάτα, γεμίζει με εικόνες από την εξοχή, και γενικά θυμίζει-υπενθυμίζει πόσο όμορφο και ανεπανάληπτο είναι το να είσαι παιδί!\nΑναρτήθηκε από ΕΚΔΟΣΕΙΣ ΠΑΠΑΔΟΠΟΥΛΟΣ στις 6:04 μ.μ. Δεν υπάρχουν σχόλια:\nΕτικέτες Βιβλία για παιδιά, ΕΚΔΟΣΕΙΣ ΠΑΠΑΔΟΠΟΥΛΟΣ, Παιδικά Βιβλία\nΆρνηση για σχολική μελέτη; Δέκα χρήσιμα tips για γονείς και όχι μόνο...!\nΜια σχολική χρονιά φτάνει στο τέλος της και πολλοί είναι οι γονείς που το υποδέχονται ανακουφισμένοι αφού δεν θα χρειάζεται πλέον να περνούν καθημερινά αρκετές ώρες κούρασης, πίεσης και γκρίνιας με τα παιδιά τους με αφορμή τη μελέτη για το σχολείο.\nΆραγε υπάρχουν τα παιδιά που γεννήθηκαν με “κλίση στα γράμματα” και εκείνα που χρειάζεται να τα πιέσεις, ακόμα και να τα δωροδοκήσεις, προκειμένου να διαβάσουν για το σχολείο ή μήπως όλα τα παιδιά μπορούν να είναι συνεπείς απέναντι στις σχολικές υποχρεώσεις – και μετέπειτα τις κοινωνικές – αγνοώντας την γενετική προδιάθεση;\nΠαιδοψυχολόγοι και εκπαιδευτικοί επισημαίνουν πως η “μαγική συνταγή” για την αποδοτική σχολική μελέτη κρύβεται σε μια άλλη καθημερινή συνήθεια που ξεκινά από την προσχολική ηλικία: την ανάγνωση εξωσχολικών βιβλίων που βασίζεται στις ακόλουθες αρχές:\nΔιαβάστε παραμύθια μαζί με το παιδί σας κάθε μέρα για 20-30 λεπτά\nΕπιλέξτε βιβλία με έντονα σχέδια για τα πρόσωπα, τα ζώα και τα αντικείμενα τα οποία θα μπορείτε εύκολα να ξεχωρίσετε και να γίνουν η αφορμή για συζήτηση μετά\nΔώστε χρώμα στη φωνή σας και χρησιμοποιήστε διαφορετικές φωνές όταν διηγείστε μια ιστορία\nΑπαντήστε στις ερωτήσεις του παιδιού. Κάντε κι εσείς ερωτήσεις στο παιδί και ακούστε με προσοχή τις απαντήσεις που θα δώσει\nΕφιστάτε του την προσοχή στο πως εμφανίζονται οι λέξεις στη σελίδα, στον ήχο των γραμμάτων, στην κίνηση που κάνουν τα μάτια σας διαβάζοντας από πάνω προς τα κάτω και από αριστερά προς τα δεξιά\nΕπισημαίνετε λέξεις που βλέπετε παντού γύρω σας και ζητήστε από το παιδί σας να βρίσκει μια καινούργια λέξη κάθε φορά που βγαίνετε έξω μαζί\nΤραγουδήστε τραγούδια, πείτε ιστορίες και συζητήστε για όλα όσα αντικρίζετε και βιώνετε κάθε φορά που επισκέπτεστε ένα νέο μέρος\nΠεριορίστε την ώρα που περνά στον ηλεκτρονικό υπολογιστή και τις σχετικές συσκευές καθώς και στην τηλεόραση\nΕπισκεφθείτε μαζί με το παιδί τη δημόσια/δημοτική βιβλιοθήκη και δανειστείτε βιβλία μαζί\nΔιαμορφώστε στο σπίτι μια βιβλιοθήκη που να περιέχει αποκλειστικά παιδικά βιβλία\nΟι παραπάνω συμβουλές δεν αποτελούν φυσικά, μαγική συνταγή, αλλά τις αρχές εφαρμογής μιας πολύ απλής διαπίστωσης: πώς μπορείς να κάνεις το παιδί σου να “διαβάσει” για το σχολείο, αν δεν έχει αγαπήσει την ανάγνωση και τη μαγεία των λέξεων;\nΑναρτήθηκε από ΕΚΔΟΣΕΙΣ ΠΑΠΑΔΟΠΟΥΛΟΣ στις 4:43 μ.μ. Δεν υπάρχουν σχόλια:\nΟι Εκδόσεις Παπαδόπουλος φέρνουν ξανά τον Τόμας το Τρενάκι στα ράφια των βιβλιοπωλείων\nΉταν περίπου 1945 όταν ο αιδεσιμότατος Wilbert Awdry δημιουργεί ένα ξύλινο τρενάκι για να παίζει ο γιος του Christopher. Έχοντας ο ίδιος μεγαλώσει στην αγγλική επαρχία, ακούγοντας τους ήχους των ατμομηχανών που περνούσαν κοντά από το σπίτι του, ήταν λογικό να θέλει να εμφυσήσει στον γιο του τη λατρεία του για το συναρπαστικό κόσμο των τρένων. Ο αιδεσιμότατος Awdry σκαρφιζόταν και διηγούνταν διάφορες ιστορίες στον γιο του προκειμένου να “εμπλουτίσει” το παιχνίδι με το ξύλινο τρενάκι. Η σύζυγος του όμως , Margaret, ήταν εκείνη που τον ενθάρρυνε να αναζητήσει εκδότη και έτσι το 1946 η πρώτη έκδοση του “Τόμας το Τρενάκι” είναι γεγονός!\n1948: Αριστερά ο αιδεσιμότατος Wilbert Awdry με τη σύζυγο του Margaret και τα παιδιά τους. Ο γιος του Christopher, στέκεται τέρμα δεξιά\nΓια την έκδοση του δεύτερου βιβλίου ο εκδότης αποφασίζει να προσλάβει τον εικονογράφο Reginald Payne ο οποίος έδωσε τη διάσημη μορφή στον Τόμας. Το τρένο δεν ήταν μόνο δημιούργημα της φαντασίας του Payne μιας και βασίστηκε στο αληθινό μοντέλο Billinton 0-6-0 E2 Class της σιδηροδρομικής γραμμής Λονδίνο - Μπράϊτον - Νότια Ακτή.\nΟ Τόμας το Τρενάκι δεν είναι απλώς ένα τρένο που κάνει μονότονες διαδρομές πάνω σε ράγες: ζει στο Νησί του Σόντορ όπου αποδεικνύει πόσο χρήσιμος είναι όταν σώζει το τρένο Τζέιμς και έτσι ο Χοντροπατάτας (Σερ Τόπχαμ Χατ) αποφασίζει να του δώσει τη δική του γραμμή. Οι ρεαλιστικές απεικονίσεις των τρένων, των μηχανών τους αλλά και της βρετανικής εξοχής, η αξία της φιλίας που αποτελεί πάντα τον πυρήνα των ιστοριών του Τόμας (οι καλύτεροι φίλοι του είναι ο Πέρσι και ο Τόμπι) και οι συναρπαστικές περιπέτειές τους, οδηγούν στο να αποκτήσει ο Τόμας φανατικούς αναγνώστες, αρχικά στη Μ.Βρετανία, και μετά σε όλο τον κόσμο. Το 1979 η τηλεοπτική μεταφορά του Τόμας επισφραγίζει την επιτυχία του πιο αγαπητού παιδικού χαρακτήρα.\nΟ Τόμας το Τρενάκι δεν είναι τυχαία 70 χρόνια τώρα πρώτος στις προτιμήσεις των αγοριών προσχολικής ηλικίας σε ολόκληρο τον κόσμο. Και σίγουρα δεν είναι τυχαίο που η επιστροφή του Τόμας στα ράφια των βιβλιοπωλείων πραγματοποιείται από τις Εκδόσεις Παπαδόπουλος, που μετρούν 102 χρόνια στο χώρο του βιβλίου (το πρώτο βιβλιοπωλείο ιδρύεται στη Μερσίνα της Μ.Ασίας το 1912) και 63 χρόνια στην έκδοση παιδικών βιβλίων!\nΟ Τόμας το Τρενάκι και οι Εκδόσεις Παπαδόπουλος είναι σχεδόν συνομίληκοι και πρεσβεύουν τις ίδιες αξίες και μαθήματα ζωής για τα παιδιά όπως η σημασία της φιλίας, του δίκαιου παιχνιδιού, της ομαδικότητας, της διάθεσης για δράση και εξερεύνηση, το θαυμασμό για τα επιτεύγματα της μηχανικής και την ενθάρρυνση να αποτελέσουν στο μέλλον χρήσιμα μέλη της κοινωνίας.\nΤα αστεία που ανταλλάσσει ο Τόμας με τους φίλους του και οι καθηλωτικές περιπέτειες τους σε συνδυασμό με τα ζωηρά χρώματα, την απεικόνιση των τεχνικών λεπτομερειών των μηχανών και γενικά, του εντυπωσιακού κόσμου των τρένων και των σιδηρόδρομων διαμορφώνουν το πιο δημιουργικό πλαίσιο για τη μετάδοση των προαναφερόμενων αξιών.\nΓια όλους αυτούς τους λόγους δεν έχουμε παρά να δηλώσουμε “Καλωσόρισες Τόμας” και είμαστε έτοιμοι για το πιο συναρπαστικό, εκδοτικό ταξίδι πάνω στις ράγες του Νησιού Σόντορ!\nΑναρτήθηκε από ΕΚΔΟΣΕΙΣ ΠΑΠΑΔΟΠΟΥΛΟΣ στις 2:17 μ.μ. Δεν υπάρχουν σχόλια:\nΆρνηση για σχολική μελέτη; Δέκα χρήσιμα tips για γ...\nΟι Εκδόσεις Παπαδόπουλος φέρνουν ξανά τον Τόμας το...